Ibu Hamil Tak Boleh Minum Susu Kambing? Ini 5 Bahayanya Jika Diambil Awal Trimester!

Benarkah wujud bahaya susu kambing di awal kehamilan? Adakah ini bermakna ibu hamil harus menghindari pengambilan susu kambing? Dalam perkongsian artikel Hello Doktor ini ada penjelasannya.

Untuk mendapatkan lebih banyak info tentang Kehamilan, sila dapatkannya
di sini.

Pengambilan susu kambing oleh ibu hamil

Susu kambing adalah susu alternatif berasaskan haiwan yang popular selain
susu lembu.

Susu jenis ini umumnya mengandungi lebih banyak kalsium, vitamin A dan vitamin B6 berbanding susu lembu. Namun, ia juga mempunyai lebih banyak kalori dan
lemak tepu
 daripada susu lembu secara keseluruhan dan kurang kandungan vitamin B12.

Jika ingin mengambil susu kambing secara harian, anda mungkin perlu memasukkan makanan atau suplemen (pastikan berunding dengan doktor terlebih dahulu) dengan B12. Pilihan lain adalah untuk mencari susu kambing yang diperkaya dengan B12.

Amnya, susu kambing lebih mudah dihadam berbanding susu lembu dan menggalakkan
sistem penghadaman
 yang sihat.

Jadi ini bermakna tiada masalah untuk ibu hamil mengambil minuman susu kambing. Tetapi bagaimana pula dengan bahaya susu kambing di awal kehamilan?

Bahaya susu kambing di awal kehamilan: Susu mentah

Bahaya dalam isu ini adalah berkaitan dengan
pengambilan susu mentah
 yang tidak dipasteur.

Susu atau sebarang produk tenusu memberikan banyak manfaat pemakanan. Pun begitu, susu mentah tidak dipasteur boleh menyimpan mikroorganisma berbahaya yang akan menimbulkan risiko kesihatan serius.

Mengambil susu kambing mentah yang tidak melalui proses pempasteuran – berfungsi untuk memanaskan susu bagi memusnahkan bakteria berbahaya – berpotensi menyebabkan anda jatuh sakit.

Walaupun susu kambing menawarkan manfaat, tetapi risiko bahaya adalah lebih tinggi jika diambil secara mentah.

Susu yang tidak dipasteur mungkin mengandungi bakteria berbahaya seperti Campylobacter, Listeria, E. coli, dan Salmonella.

Bahaya susu kambing di awal kehamilan: Risiko jangkitan Listeria

Wanita hamil berdepan risiko serius untuk jatuh sakit kesan jangkitan bakteria Listeria – yang sering ditemui dalam susu mentah dan boleh
menyebabkan keguguran
, penyakit atau kematian
bayi baru lahir
.

Jika ibu hamil meminum susu tidak dipasteur – atau makan makanan yang diperbuat daripada susu mentah – ia boleh membahayakan
bayi dalam kandungan
 walaupun anda tidak berasa sakit.

Baca juga:

Secara umumnya, bakteria boleh masuk ke dalam susu melalui salah satu mekanisme ini:

Jangkitan darah dari
puting susu
 – pada haiwan

Pencemaran dengan najis semasa atau selepas memerah susu

Pencemaran daripada individu yang mengendalikan susu

Bahkan susu mentah daripada haiwan sihat dan tinggal di persekitaran ladang dengan amalan kebersihan yang baik juga berisiko untuk tercemar.

Susu mentah yang tercemar boleh membawa penyakit bawaan makanan dengan gejala seperti muntah,
cirit-birit
dan kekejangan perut serta komplikasi lebih besar.

Kesan yang dialami adalah berbeza bagi setiap individu – ada yang ringan dan ada juga yang mungkin berdepan penyakit serius yang memerlukan rawatan hospital, malah wujud risiko membawa kepada kematian.

Kumpulan individu tertentu adalah lebih berisiko mengalami kesan serius dan kematian jika mengambil susu mentah yang tercemar dengan bakteria berbahaya seperti:

Bayi dan kanak-kanak kecil

Wanita mengandung
 dan menyusu

Individu dewasa lebih berusia

Individu mempunyai sistem imun yang terjejas, seperti pesakit kanser, menjalani pemindahan organ atau HIV

Risiko bahaya susu kambing di awal kehamilan lain

Seperti yang dinyatakan pada awal tadi, ibu hamil boleh mengambil susu kambing.

Tetapi dalam mana-mana aspek pemakanan atau minuman, pengambilan yang berlebihan pasti boleh mengundang masalah, betul tak? Begitu juga halnya apabila bercakap mengenai risiko bahaya pengambilan susu kambing jika diminum secara berlebihan.

Insomnia

Susu kambing mempunyai kesan kuat yang boleh membuatkan individu yang mengambilnya berjaga sehingga lewat malam kerana
tidak mengantuk
.

Kesan bertenaga akan tetap dirasai sehingga lewat malam tentunya akan mengurangkan tempoh badan untuk tidur dan berehat. Jika keadaan ini dibiarkan berlanjutan, maka kesihatan badan akan beransur-ansur merosot juga.

Apabila mengambil susu kambing, sistem metabolisme badan secara automatik meningkat dan menghasilkan tenaga yang tidak berkesudahan. Oleh itu, adalah dinasihatkan untuk tidak mengambil susu kambing
sebelum tidur.

Kerap buang air besar, antara bahaya susu kambing di awal kehamilan

Ini berlaku kerana terdapat detoksifikasi dalam badan yang dilakukan oleh susu kambing. Pengambilan susu kambing membantu badan menyingkirkan sisa toksin
dalam usus
 dan membuangnya dalam bentuk najis.

Walaupun kekerapan membuang air besar boleh menjadi sesuatu yang mengganggu aktiviti harian, tetapi ini adalah simptom yang baik. Dinasihatkan untuk
minum lebih banyak air
.

Bahaya susu kambing di awal kehamilan #Loya

Rasa loya di dalam perut boleh berlaku apabila ibu hamil mengambil susu kambing semasa
perut kos
ong.

Bagi mereka yang tidak pernah mengambil susu kambing sebelum ini, disarankan untuk minum susu kambing selepas makan, sekali sehari dengan jumlah sedikit bagi mengelakkan reaksi negatif daripada sistem penghadaman.

Pengambilan dalam dos yang kecil juga berfungsi untuk mengetahui sama ada badan mempunyai alahan terhadap susu kambing atau tidak.

Individu yang biasa minum susu ini juga digalakkan sentiasa mengambil susu kambing selepas makan bagi
mengelakkan rasa loya
. Elakkan minum susu kambing jika anda merasakan penghadaman tidak selesa.

Sakit kepala

Susu kambing boleh menyebabkan sakit kepala bagi ibu hamil dengan
paras gula yang rendah
.

Untuk mengatasi kemunculan sakit kepala, imbangi dengan pengambilan jus buah-buahan dan perbanyakkan pengambilan air.

Sebenarnya sakit kepala ini bukanlah masalah yang serius dan hanya kesan ringan daripada pengambilan susu kambing.

Walau bagaimanapun, jika anda
mengalami sakit kepala
 yang berterusan adalah dinasihatkan untuk berhenti mengambil susu kambing dan segera berjumpa doktor.

Kesimpulannya

Ingin ditekankan sekali lagi, susu kambing adalah baik buat ibu hamil jika ia sudah melalui proses pempasteuran dan tidak diambil secara berlebihan.

Namun, sekiranya anda mempunyai keraguan atau kebimbangan mengenai bahaya susu kambing di
awal kehamilan
, disarankan untuk mendapatkan rundingan dan nasihat doktor bagi lebih kepastian.


BAHAYA! Hentikan Tabiat Buruk Sering Menahan Kencing, Jika Tak Nak Dapat Penyakit Ini

Tabiat menahan kencing bukan sahaja boleh jadi menyiksakan, malah membahayakan
pundi kencing
, bahagian badan yang lain sekali gus merisikokan anda untuk mendapat kencing kotor!

Menahan diri daripada
membuang air kecil
 adalah perkara normal yang dilakukan orang ramai, dalam situasi dan masa yang tertentu.

Namun begitu, anda harus melakukannya secara berpada-pada kerana menahan kencing dalam jangka masa lama boleh membawa padah!

Ikuti artikel ini untuk mengetahui
risiko jangkitan saluran air kencing
 dengan lebih lanjut.

Berapa lamakah anda boleh menahan kencing?

Pernahkah anda menunggu begitu lama untuk menggunakan tandas dan merasakan seolah-olah pundi kencing akan meletup?

Mengabaikan isyarat amaran daripada badan dan menahan air kencing terlalu lama boleh menyebabkan kerosakan serius pada pundi kencing dan kesihatan secara keseluruhan.

Pundi kencing manusia yang sihat dapat menahan di antara 400 hingga 500 mililiter air kencing, atau sekitar 2 cawan air, sebelum mencapai kapasiti penuh.

Walaupun pundi kencing yang sihat dapat meregang dan menampung jumlah urin yang lebih besar, namun amat penting untuk anda membuang air kecil secara berkala.

Bahaya menahan kencing

Jika anda sering menahan diri daripada membuang air kecil, risiko untuk mengalami komplikasi kesihatan terutamanya pada saluran kencing akan meningkat.

Berikut adalah beberapa risiko jika anda menahan kencing:

Sekiranya anda tidak mengosongkan pundi kencing dengan kerap, atau pergi membuang air beberapa hari ia boleh menyebabkan
jangkitan saluran kencing (UTI) atau turut dikenali sebagai kencing kotor

Sekiranya anda menganggap kekerapan kencing sedemikian sebagai normal, pundi kencing anda akan mula mengalami atrofi. Lama kelamaan, anda mungkin mengalami
incontinence
(hilang kawalan pundi kencing)

Apabila anda menahan kencing selama 10 jam atau lebih, anda mungkin mengalami
urinary retention
, yang bermaksud otot di pundi kencing tidak akan dapat berehat.

Dalam kes yang sangat jarang berlaku, menahan diri daripada kencing boleh menyebabkan pundi kencing anda pecah.

Sekiranya anda sering melengah-lengahkan diri untuk ke bilik air, anda cenderung untuk mengalami masalah kencing kotor yang teruk. Malahan, UTI berlaku apabila bakteria wujud di dalam air kencing.

Gejala-gejala berikut menunjukkan masalah jangkitan:

Sensasi terbakar semasa membuang air kecil

Kerap membuang air kecil

Kebocoran air kencing

Darah di dalam air kencing

Kekerapan buang air dalam satu hari

Kekerapan kencing normal adalah berbeza-beza bagi setiap individu dan ini juga bergantung pada berapa banyak air yang anda minum setiap hari.

Bagi bayi dan kanak-kanak, mereka mempunyai pundi kencing yang lebih kecil, jadi mereka perlu mengosongkan pundi kencing mereka lebih kerap.

Bayi biasanya menghasilkan 6 sehingga 8 lampin basah sehari, tetapi boleh membuang air kecil lebih daripada itu.

Kanak-kanak kecil juga akan kerap membuang air kecil, terutamanya semasa dalam latihan tandas, dan mereka mungkin perlu mengosongkan pundi kencing sebanyak 10 kali atau lebih seharian.

Bagi individu dewasa pula, kekerapan ke bilik air untuk kencing sebanyak 6 sehingga 7  kali sehari adalah dianggap normal.

Bolehkah anda mati akibat perbuatan ini?

Apabila seseorang individu perlu kencing, menahan diri daripada melakukannya boleh mendatangkan beberapa kesan buruk.

Ini termasuklah:

Peningkatan risiko disfungsi pundi kencing: Menahan air kencing dapat mempengaruhi saraf ‘regangan’ dalam pundi kencing yang berkomunikasi dengan otak, dan otak mungkin tidak lagi dapat mengenali mesej dengan berkesan

Peningkatan risiko UTI
: Menahan kencing akan meningkatkan jumlah bakteria dalam pundi kencing, dan ini akan meningkatkan kemungkinan bagi mendapat kencing kotor

Kerosakan struktur saluran kencing: Terus menahan diri daripada membuang air boleh menyebabkan komplikasi naik ke buah pinggang, merosakkannya dan pundi kencing

Walaupun hal ini jarang berlaku, pundi kencing seseorang individu juga berpotensi untuk pecah disebabkan oleh tabiat ini!

Peningkatan tekanan pada pundi kencing boleh menyebabkannya pecah jika terdapat kawasan yang lemah pada dinding pundi kencing.

Sekiranya individu tersebut tidak mendapat diagnosis dan rawatan dengan cepat, pundi kencing yang pecah dapat menyebabkan komplikasi yang mengancam nyawa.

Ini termasuklah komplikasi
sepsis
, melibatkan jangkitan teruk dan kegagalan buah pinggang.

Rumusan

Akhir kata, jika anda seorang yang sering menahan diri daripada membuang air kecil, dinasihatkan agar anda menghentikan perbuatan ini demi kesejahteraan kesihatan diri.

Cuba untuk mengosongkan pundi kencing anda bila perlu, tidak kira sesibuk mana atau di mana pun anda berada.

Jangan kerana ingin memudahkan urusan harian, kesihatan diri pula terabai ya!


Apa Itu Kanser Payudara: Tanda, Punca Dan Rawatan Yang Anda Perlu Tahu

Untuk mendapatkan lebih banyak info tentang
Kanser Payudara
, sila dapatkannya
di sini.

Penyakit
kanser payudara
 merupakan barah yang paling banyak mengorbankan nyawa kaum wanita di Malaysia.

Statistik terkini mencatatkan 1 daripada 19 orang wanita menghidap kanser payudara di Malaysia, manakala di Eropah pula 1 daripada 8 orang wanita berisiko untuk didiagnos dengan penyakit yang sama.

Kebanyakan wanita dikesan menghidap kanser payudara ketika umur mereka sudah menginjak 50 tahun.

Walau bagaimanapun, wanita yang lebih muda dan kaum lelaki juga tidak terkecuali daripada menghidap kanser payudara.

Ini kerana 1% penghidap kanser payudara adalah daripada golongan lelaki.

Kanser payudara bermula di bahagian payudara. Jenis kanser payudara pula bergantung kepada jenis sel yang telah bertukar menjadi sel kanser.

Payudara terdiri daripada 3 bahagian utama: sel kelenjar lobul (
lobules
), saluran yang membawa susu ke bahagian puting (
ducts
) dan tisu penghubung yang membentuk keseluruhan payudara (
connective tissue
).

Kebanyakan penyakit kanser bermula pada bahagian saluran ataupun lobul pada bahagian payudara.

Seperti barah lain, sel kanser yang berasal daripada payudara boleh merebak dan menjangkiti sel-sel berdekatan yang sihat.

;

Simptom kanser payudara

Jika anda mengalami simptom di bawah, segera berjumpa dengan doktor untuk rawatan lanjut walaupun anda baru sahaja melakukan ujian saringan untuk barah payudara.

Antara simptom lazim penyakit ini ialah:

1. Ketulan pada bahagian payudara

Ketulan pada bahagian payudara
merupakan salah satu
simptom terawal kanser payudara.

Melalui pemeriksaan kendiri, anda boleh periksa sama ada mempunyai ketulan yang abnormal pada kawasan payudara anda.

2. Sakit pada bahagian payudara

Inflammatory breast cancer
(IBC) akan menyebabkan pesakit mengalami rasa sakit pada bahagian payudara. Sakit tersebut juga akan diikuti bengkak dan kulit payudara menjadi kemerah-merahan.

3. Perubahan bentuk payudara

Satu lagi
simptom barah payudara
 ialah saiz buah dada yang berubah secara tiba-tiba.

Normal untuk wanita mengalami perbezaan dalam bentuk payudara ketika datang bulan ataupun mencapai akil baligh. Namun, tidak normal untuk saiz payudara berubah secara tiba-tiba.

Jangan tangguh untuk berjumpa doktor jika payudara anda mengalami pembesaran yang abnormal. Selain itu, pesakit akan rasa kulitnya tegang di sekitar kawasan payudara.

4. Perubahan kulit sekitar payudara

Pesakit kanser jenis ini boleh mengalami ulser pada kawasan payudara. Jika tidak dirawat, luka boleh berjangkit dan akan menghasilkan bau yang tidak enak.

5. Rasa gatal pada kawasan payudara

Satu lagi simptom awal
inflammatory breast cancer
 (IBC) ialah rasa gatal yang berpanjangan pada sekitar payudara. Selalunya simptom ini akan diikuti dengan kemunculan ruam yang seakan-akan gigitan serangga.

Kawasan payudara juga akan menjadi kemerah-merahan, bengkak dan rasa panas.

6. Perubahan pada kawasan puting

Pesakit yang menghidap kanser payudara akan rasa sakit atau mengalami perubahan pada bahagian puting.

Penyakit Paget (
Paget’s disease
) merupakan sejenis barah payudara yang menjangkiti kawasan puting.

Barah jenis ini akan membuatkan pesakitnya mempunyai puting yang bersisik, gatal ataupun kemerah-merahan.

Diagnosis untuk kanser payudara

Disebabkan risiko untuk mendapat penyakit kanser payudara meningkat seiring dengan peningkatan umur, maka semua wanita yang telah mencecah umur 50 -70 tahun disarankan untuk menjalani pemeriksaan sekurang-kurangnnya sekali dalam masa 3 tahun.

Barah payudara boleh didiagnos dengan beberapa jenis ujian seperti
mamogram, ultrasound, MRI dan juga biopsi.

1. Mamogram

Mamogram merupakan sejenis X-ray yang dijalankan ke atas pesakit untuk memeriksa sama ada pesakit mempunyai sebarang kelainan pada bahagian payudara.

Imej yang dihasilkan oleh mamogram boleh membantu doktor mengesan pertumbuhan yang tidak normal pada bahagian payudara pesakit.

2. Ultrasound

Jika doktor menemui sesuatu yang mencurigakan ketika menjalankan mamogram, doktor mungkin akan mengarahkan ujian
ultrasound
 untuk dijalankan ke atas pesakit.

Ujian
ultrasound
 menggunakan gelombang bunyi untuk membantu doktor menentukan jenis sista yang dialami pesakit barah payudara.

3. MRI

Ujian ini selalunya dicadangkan oleh doktor sejurus selepas pesakit melakukan ujian mamogram ataupun
ultrasound
 supaya doktor boleh mendapatkan imej tumor dengan lebih jelas.

4. Biopsi untuk penyakit kanser payudara

Semasa biopsi, doktor akan mengambil sedikit sampel tisu untuk diuji di makmal. Hasil ujian ini akan menentukan sama ada sel barah tersebut bersifat kanser ataupun tidak.

Sel yang diambil akan diperiksa di bawah mikroskop untuk mengesan kehadiran kanser.

Biopsi adalah satu-satunya ujian yang boleh menentukan sama ada tumor itu bersifat kanser ataupun tidak.

Baca juga:

Tanda Kanser Payudara Yang Selalu Dan Jarang Berlaku, Orang Perempuan Kena Tahu Ini

Diagnosis Kanser Payudara Yang Patut Anda Tahu, Jangan Biarkan Kanser Makin Melarat

Rawatan untuk kanser payudara

Terdapat
dua jenis
 rawatan untuk pesakit kanser payudara
iaitu rawatan secara setempat (
local treatment
) dan juga rawatan secara sistemik (
systemic treatment
).

Rawatan yang akan dicadangkan oleh doktor pula mungkin berbeza mengikut jenis,
tahap kanser
dan juga keadaan kesihatan pesakit.

Rawatan penyakit kanser payudara secara setempat (
local treatment
)

Seperti namanya, rawatan ini bersifat setempat dan tidak akan mengganggu kawasan tubuh badan yang lain.

Rawatan secara pembedahan dan terapi radiasi merupakan dua contoh rawatan secara setempat.

1. Pembedahan

Pembedahan merupakan rawatan pertama yang akan diterima oleh pesakit barah payudara, diikuti pula dengan terapi lain seperti kemoterapi ataupun terapi radio.

Jenis pembedahan
 yang mungkin dilakukan terhadap pesakit kanser ialah
lumpectomy
 dan
mastectomy
.

2. Terapi radiasi

Terapi radiasi ialah rawatan yang menggunakan radiasi untuk membunuh sel barah yang tinggal selepas pembedahan. Selalunya, terapi ini dijalankan sebulan selepas pembedahan.

Rawatan kanser payudara secara sistemik (
systemic treatment
)

Bertentangan dengan rawatan secara setempat, rawatan secara sistemik boleh merawat kanser pada mana-mana bahagian tubuh badan sekalipun.

Rawatan ini boleh diberi secara oral ataupun dimasukkan terus ke dalam salur darah. Rawatan secara sistemik merangkumi:

1. Kemoterapi

Kemoterapi ialah sejenis rawatan yang menggunakan ubat-ubatan yang toksik untuk membunuh sel kanser. Selalunya, kemoterapi dijalankan selepas pembedahan. Namun, doktor juga boleh memberikan rawatan ini sebelum pembedahan.

2. Terapi hormon

Terapi hormon dijalankan terhadap pesakit selepas pembedahan. Tetapi, terapi hormon mungkin juga dijalankan sebelum pembedahan untuk mengecilkan saiz tumor.

3. Terapi biologikal

Terapi biologikal menggunakan ubat khas untuk memusnahkan sel barah secara spesifik.

4. Terapi imun

Terapi imun ataupun
immunotherapy
merupakan sejenis rawatan yang menggunakan ubat-ubatan yang akan merangsang sistem imun pesakit untuk mengenal dan memusnahkan sel kanser dengan lebih efektif.

Rawatan untuk kanser payudara dan kanser lain mempunyai kesan yang buruk terhadap tubuh badan seseorang. Penting untuk anda tahu risiko yang datang bersama rawatan tersebut sebelum membuat apa-apa keputusan.

Oleh itu, berbincang dengan doktor anda untuk mengurangkan kesan sampingan yang bakal anda terima akibat
 rawatan
 tersebut.

Kanser payudara: Bila anda perlu berjumpa dengan doktor

Segera berjumpa doktor jika anda mengalami tanda-tanda berikut:

     Ketulan rasa keras dan tidak bergerak

     Ketulan tidak hilang ataupun surut. Ia kekal melebihi 4 hingga 6 minggu.

     Nampak perbezaan pada kulit di sekitar payudara seperti kemerahan atau bersisik.

     Keluar cecair ataupun darah daripada puting.

     Puting tenggelam ataupun masuk ke dalam.

     Anda dapat rasa ketulan yang semakin membesar di sekitar kawasan ketiak anda.

Pesakit mungkin rasa ragu untuk berjumpa doktor walaupun mengalami simptom seperti yang dinyatakan di atas. Rasa malu dan segan perlu diketepikan kerana kanser payudara tidak akan sembuh dengan sendirinya.

Kanser tersebut akan jadi makin sukar untuk dirawat jika anda kerap tunda tarikh untuk berjumpa doktor.

Bahagian payudara merupakan kawasan intim bagi wanita. Namun, doktor yang berpengalaman tidak akan membuatkan anda rasa tak selesa ketika melakukan diagnosis.

Kanser payudara mempunyai kadar kesembuhan yang tinggi jika dirawat dengan lebih cepat pada peringkat awal.

Wanita yang mempunyai keraguan tentang payudara mereka adalah digalakkan untuk membuat  temu janji dengan doktor. Anda tidak perlu tunggu hingga simptom muncul untuk mendapatkan khidmat nasihat daripada pakar.

Baca juga:

Ambil Tahu Tentang
 Rawatan
 Kanser Payudara, Buat Persediaan Dengan Lebih Awal

Nak Jaga Pesakit Kanser Bukan Sesuatu Yang Mudah, Penjagaan Hospis Ini Perlu Anda Tahu

Hidup dengan kanser payudara

Bukan mudah untuk hidup dengan kanser payudara. Malah, mereka yang
telah melalui rawatan
 juga tidak dapat menarik nafas lega kerana risau jika kanser tersebut kembali berulang.

Walaupun pesakit telahpun mendapat rawatan kanser payudara, itu tidak bermakna wanita tersebut terus bebas daripada kanser.

Mereka boleh menghidap kanser baru yang tidak ada sebarang kaitan pun dengan kanser payudara. Keadaan ini dipanggil kanser kedua (
second cancer
).

Malah, wanita yang sedang mengalami rawatan juga mudah diserang rasa penat yang amat sangat.

Jika menghadapi keadaan ini, pastikan anda mendapat nutrisi yang cukup. Anda juga boleh membuat senaman ringan dan cuba untuk tangani stres bagi mengelakkan rasa penat setiap hari.

Tidak ada sebarang penawar yang boleh menghalang semua jenis kanser. Namun, ada
beberapa langkah yang anda boleh lakukan
 untuk merendahkan risiko kanser.

Sebagai contoh, anda boleh menjauhkan diri daripada tabiat merokok, pastikan berat anda dalam lingkungan berat yang normal, makan secara sihat dan elakkan daripada terlalu banyak minum alkohol.

Kini, semakin ramai yang lebih sedar akan isu yang berkaitan dengan barah payudara. Malah, ramai yang mengambil alternatif untuk menjalani ujian saringan secara berkala sebagai langkah pengesanan awal.

Jika anda merupakan ahli keluarga ataupun teman rapat kepada pesakit kanser, anda perlu faham bahawa, bukan mudah untuk pesakit bercakap tentang kondisi dirinya. Jadi berilah ruang secukupnya untuk mereka.

Rasa takut merupakan perkara normal jika ahli keluarga terdekat mempunyai kanser. Namun, apa yang paling penting ialah anda perlu berikan pesakit sokongan yang tidak berbelah bahagi.

Jika pesakit perlukan bantuan profesional, bawa mereka berjumpa dengan ahli terapi di hospital yang berdekatan.


Tompok usia

Definisi

Apa itu Tompok usia?

Tompok usia adalah tompok rata, coklat, kelabu, atau hitam pada kulit. Ia biasanya berlaku di kawasan kulit yang terdedah kepada sinaran matahari. Tompok usia juga disebut tompok hati, lentigin senil, lentigin matahari, atau tompok matahari.

Apakah kebarangkalian Tompok usia?

Tompok usia boleh menjejaskan semua orang tanpa mengira jenis kulit, tetapi ianya lebih sering terjadi pada mereka yang berkulit cerah. Tompok usia juga sangat biasa berlaku pada orang dewasa yang berusia lebih dari 50 tahun. Namun orang muda juga tetap boleh mendapatkannya, terutama jika mereka menghabiskan banyak waktu di bawah sinaran matahari. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Tompok usia?

Simptom-simptom yang lazim di tempat-tempat umur adalah:

Kawasan yang bujur, rata dengan pigmentasi yang ketara meningkat.

Keperangan, bintik coklat atau hitam.

Tompok usia berlaku pada kulit yang paling banyak terdedah kepada matahari selama bertahun-tahun, seperti belakang tangan, bahagian atas tapak kaki, muka, bahu dan belakang badan di bahagian atas.

Tompok usia berkisar dari saiz-saiz bintik hingga kira-kira 1/2 inci (13 milimeter) lebar dan boleh menghasilkan tompok bersama, menjadikannya tampak lebih ketara.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda segera jika ada berlaku perkara yang berikut:

Tompok gelap yang berpigmen.

Tompok yang semakin bertambah dalam saiz.

Tompok dengan sempadan yang tidak teratur.

Tompok dengan kombinasi warna yang luar biasa.

Gatal-gatal, kemerahan, tender, atau pendarahan.

Punca

Apakah punca Tompok usia?

Tompok usia adalah hasil penghasilan melanin yang terlebih, atau pigmen kulit. Doktor biasanya tidak tahu mengapa tompok usia terbentuk. Penuaan kulit, pendedahan cahaya matahari, atau lain-lain bentuk pendedahan ultraviolet (UV) yang lain, seperti penjemuran katil, adalah antara kemungkinan punca. Anda berkemungkinan besar akan mendapati tompok usia di kawasan kulit anda yang paling banyak terdedah pada matahari, termasuklah:

Muka anda.

Belakang telapak tangan anda.

Bahu anda.

Bahagian atas pada belakang anda.

Lengan anda.

Faktor-faktor Risiko

Apakah yang meningkatkan risiko saya kepada Tompok usia?

Terdapat banyak faktor risiko untuk bintik-bintik umur, seperti:

Berusia lebih dari 40 tahun.

Mempunyai kulit yang cerah.

Mempunyai sejarah pendedahan kepada matahari yang kerap.

Mempunyai sejarah penggunaan tilam yang kerap dijemur.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Tompok usia didiagnosis?

Diagnos tompok usia mungkin termasuk:

Pemeriksaan visual. Doktor biasanya boleh mendiagnosis tompok usia dengan melihat kulit anda.

Biopsi kulit. Doktor anda mungkin melakukan ujian lain, seperti biopsi kulit, untuk membantu membezakan tompok usia dari keadaan lain, seperti lentigo maligna, sejenis kanser kulit.

Semasa biopsi kulit, doktor mengambil sampel kecil kulit anda (biopsi) untuk analisis mikroskopik. Biopsi kulit biasanya dilakukan di bilik doktor, menggunakan anestetik lokal.

Bagaimana pesakit Tompok usia dirawat?

Sekiranya anda ingin tompok usia anda tampak kurang jelas, rawatan boleh digunakan untuk mencerahkan atau mengeluarkannya. Oleh kerana pigmen terletak di dasar epidermis – lapisan paling atas kulit – sebarang rawatan yang bertujuan untuk mencerahkan tompok-tompok usia perlu menembus lapisan kulit ini.

Rawatan tompok usia termasuklah:

Preskripsi krim peluntur (hydroquinone) yang digunakan tunggal atau bersama retinoid (tretinoin) dan steroid ringan secara beransur-ansur dapat memudarkan tompok selama beberapa bulan. Penggunaan pelindung matahari yang spektrum luas dengan faktor perlindungan matahari (SPF) sekurang-kurangnya 30 adalah sangat dinasihatkan jika anda menggunakan rawatan medikasi. Rawatan boleh menyebabkan gatal-gatal, kemerahan, rasa terbakar atau kekeringan yang sementara.

Laser dan terapi pulsa cahaya cerah. Terapi laser dan terapi cahaya berdenyut menghancurkan sel penghasil melanin (melanosit) tanpa merosakkan permukaan kulit. Rawatan dengan laser atau cahaya berdenyut sengit biasanya memerlukan dua hingga tiga sesi. Selepas rawatan, tompok usia akan pudar secara beransur-ansur selama beberapa minggu atau bulan. Terapi laser mempunyai sedikit kesan sampingan, tetapi ia boleh mengakibatkan sedikit perubahan warna kulit. Perlindungan dari matahari diperlukan selepas laser atau terapi pulsa cahaya cerah.

Pembekuan (cryotherapy). Prosedur ini melibatkan penggunaan swab kapas untuk menyapu nitrogen cecair atau agen pembekuan lain ke tompok usia untuk menghancurkan pigmen tambahan. Apabila tompok mula sembuh, kulit kelihatan lebih cerah. Pembekuan biasanya digunakan pada satu tompok usia atau sekumpulan kecil tompok usia. Rawatan ini boleh memberi iritasi sementara pada kulit dan menimbulkan risiko parut kekal atau perubahan warna kulit.

Dermabrasion dan mikrodermabrasion. Dermabrasion terdiri daripada pengamplasan (pelan) lapisan permukaan kulit anda dengan berus yang berputar pantas. Prosedur ini mengeluarkan permukaan kulit, dan lapisan kulit baru akan tumbuh di tempatnya. Anda mungkin perlu menjalani prosedur ini lebih daripada sekali. Kemerahan sementara dan pembentukan skab boleh diakibatkan kesan rawatan ini. Mikrodermabrasion adalah pendekatan kurang agresif yang menyebabkan sedikit kecacatan kulit yang ringan namun dengan penampilan yang lebih licin. Anda akan perlu menjalani satu siri prosedur selama berbulan-bulan untuk mendapatkan kesan yang penuh. Jika anda mempunyai rosacea atau urat merah kecil di wajah anda, teknik ini dapat membuat keadaan tersebut lebih buruk.

Pengelupasan kimia. Pengelupasan kimia melibatkan penggunaan asid, yang membakar lapisan luar kulit anda, ke tempat tompok usia. Setelah kulit anda mengelupas, kulit yang baru akan terbentuk menggantikannya. Beberapa rawatan mungkin perlu sebelum anda dapat melihat sebarang kesan. Perlindungan dari matahari sangat dinasihatkan selepas rawatan ini. Kemerahan sementara mungkin berlaku, dan ada risiko untuk sedikit perubahan kekal dalam warna kulit.

Oleh kerana rawatan tompok usia dianggap kosmetik, insurans anda mungkin tidak akan membayar untuk rawatan tesebut. Prosedur ini juga boleh memberi kesan sampingan, sila bincangkan pilihan anda dengan teliti dengan doktor pakar kulit (dermatologis). Juga, pastikan ahli dermatologis anda terlatih dan berpengalaman khusus dalam pembedahan yang anda sedang merancang untuk lakukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Tompok usia?

Gaya hidup dan kaedah pengubatan sampingan berikut mungkin membantu anda mengatasi tompok usia:

Elakkan cahaya matahari antara pukul 10 pagi hingga 2 petang. Ini kerana, sinaran matahari paling terik pada masa ini, cuba judualkan aktiviti luar untuk dilaksanakan pada waktu lain.

Gunakan pelindung matahari. Lima belas hingga 30 minit sebelum membuat aktiviti luar, gunakan pelindung matahari dengan spektrum luas yang memberikan perlindungan dari cahaya UVA dan UVB. Gunakan pelindung matahari dengan faktor perlindungan matahari (SPF) sekurang-kurangnya 30. Sapukan pelindung matahari dengan banyak, dan perbaharui setiap dua jam – atau lebih kerap jika anda berenang atau berpeluh.

Lapiskan kulit anda. Untuk perlindungan dari matahari, pakai pakaian tenunan yang ketat yang meliputi lengan dan kaki anda dan topi berlapis lebar, yang memberikan lebih perlindungan contohnya topi baseball atau visor golf.

Pertimbangkan memakai pakaian yang direka untuk memberikan perlindungan matahari. Cari pakaian yang dilabelkan dengan faktor perlindungan ultraviolet (UPF) 40 hingga 50 untuk mendapatkan perlindungan yang terbaik.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


"Boleh Ke Guna Jamu Selepas Bersalin?", Keluh Ibu Resah. Ini Kami Jawabkan!

Wujud ke produk jamu selepas bersalin yang bagus?

Kita selalu dengar perihal penggunaan produk ini n
amun adakah ia mampu memberikan kesan fisiologikal yang baik bagi
mereka yang sedang dalam tempoh berpantang
?

Untuk mendapatkan lebih banyak info tentang Kehamilan, sila dapatkannya
di sini.

Selamat atau tidak guna produk jamu selepas bersalin?

Sukar untuk kita katakan adakah penggunaan jamu seperti
jamu kuruskan badan selepas bersalin
 dapat memberikan kesan positif kepada
wanita berpantang.

Ini berikutan ia mengambil masa yang agak lama berbanding dengan ubat terkawal untuk menunjukkan sebarang kesan (sekiranya ada).

Penggunaan barang-barang terlarang di dalam jamu merupakan tindakan yang dianggap terdesak bagi segelintir penjual untuk meyakinkan pembeli akan keberkesanan jamu.

Penjual bukan sahaja bakal terdedah kepada sebarang tindakan undang-undang malah pembeli juga berisiko untuk mendapat kesan sampingan yang kadang kalanya boleh menyebabkan
 kerosakan organ seperti buah pinggang dan hati
.

Hal ini semakin lama semakin berleluasa berikutan sikap pembeli yang menginginkan ubat idaman yang mampu memberikan kesan dalam tempoh masa yang singkat.

Sebagai pengguna, sudah semestinya anda ingin menggunakan produk jamu selepas bersalin yang bagus.

Pihak penjual menjadi semakin rakus dalam menyaingi penjual yang lain bagi memastikan produk mereka laris di pasaran.

Ini menimbulkan pelbagai jenis permasalahan seperti:

Pemalsuan sijil pendaftaran produk

Penjualan produk
yang tidak berdaftar

Menggunakan pernyataan keterlaluan dalam mempromosikan produk jualan

Pemberian maklumat palsu kepada pembeli berkaitan dengan pembekal produk tersebut

Menyiarkan testimoni palsu daripada pelanggan yang tidak wujud

Kini, terdapat pelbagai jenis tindakan yang boleh diambil oleh pengguna yang mengesan kewujudan produk-produk seperti ini.

Nombor pendaftaran produk yang diberikan oleh Kementerian Kesihatan Malaysia (KKM) boleh disemak di laman sesawang
Biro Pengawalan Farmaseutikal Kebangsaan
.

Namun, usaha bagi membanteras penjualan produk yang tidak disahkan oleh KKM atau penggunaan bahan terlarang adalah bergantung kepada pengguna.

Baca juga:

Kesan sampingan penggunaan produk jamu!

Walaupun ada sebahagian produk jamu itu telah diluluskan oleh KKM, ia tidak bermakna keberkesanan produk tersebut telah terbukti.

Memang penjual produk akan memberitahu anda bahawa mereka menjual produk jamu selepas bersalin yang bagus disertakan dengan nombor pendaftaran KKM.

Namun, berbanding dengan kategori ubat lain seperti ubat terkawal, ubat tanpa preskripsi dan suplemen kesihatan, keberkesanan ubat tradisional seperti jamu dan majun tidak terjamin.

Pendaftarannya bertujuan bagi memastikan tiada bahan terlarang yang digunakan untuk menghasilkan ubat tersebut seperti:

Ubat tahan sakit

Ubat steroid

Ubat
kencing manis

Penggunaan ubat tersebut boleh menyebabkan kesan sampingan seperti berikut:

Masalah gastrik

Pendarahan di dalam perut kesan daripada penggunaan ubat seperti ubat anti-inflammatori bukan steroid dalam jangka masa yang lama

Kerosakan organ buah pinggang

Sindrom Steven-Johnson

Kabur penglihatan

Sindrom Cushing

Lebam pada badan

Hipertensi

Kebengkakan

Peningkatan selera makan dan
berat badan

Mengapakah perkara ini boleh berlaku sedangkan ubat yang digunakan di dalam jamu itu berasal daripada senarai ubat yang telah diluluskan oleh KKM?

Ini berikutan dos yang digunakan oleh sesetengah pengeluar berbeza.

Ada juga bahan lain yang boleh memberikan interaksi kimia jika dicampurkan dengan bahan aktif yang digunakan untuk membuat ubat terkawal atau ubat tanpa preskripsi, sekali gus menyebabkan kesan negatif kepada pengguna.

Anda mungkin melayari pelbagai jenis laman web bagi
mencari produk jamu selepas bersalin yang bagus
.

Namun, jika keselamatannya tidak dijamin oleh KKM melalui pendaftaran produk tersebut, anda mungkin berisiko untuk mengalami kesan sampingan serius melibatkan
organ dalaman.

Undang-undang di Malaysia berkaitan penjualan produk ini

Peraturan Kawalan Dadah dan
Kosmetik
 1984 dan Akta Jualan Dadah 1952 merupakan undang-undang berkaitan produk farmaseutikal yang telah dikuatkuasakan oleh kerajaan
Malaysia
.

Ia bagi memastikan penjualan produk yang tidak dikeluarkan oleh KKM didaftarkan dan diperiksa terlebih dahulu dalam aspek keselamatan dan kualiti bahan.

Menurut laman sesawang KKM, jika dilaporkan oleh pengguna, penjual boleh disabitkan kesalahan seperti berikut:

Bagi produk tidak berdaftar atau mempunyai bahan larangan, penjual boleh didenda RM25,000 atau penjara 3 tahun atau kedua-duanya bagi kesalahan pertama.

Bagi kesalahan kedua dan seterusnya, jumlah denda adalah sebanyak RM50,000 atau penjara 5 tahun atau kedua-duanya sekali

Pemilik syarikat pengeluar produk boleh didenda RM50,000 pada kesalahan pertama dan RM100,000 pada kesalahan berikut

Bukan pengguna sahaja perlu memeriksa kualiti bahan ubat serta memastikan ia tidak mempunyai unsur-unsur ubat terlarang, agen penjual juga perlu memahami dan mengetahui maklumat tersebut.

Ia bagi mengelakkan dakwaan terhadap diri anda sebagai agen yang menjual produk tersebut.

Jadi, sila lebih berwaspada sekiranya kalian ingin membeli dan mengguna sebarang produk
jamu
 selepas bersalin!


Khasiat Coklat untuk Kanak-kanak

Coklat dan kanak-kanak tidak dapat dipisahkan. Boleh dikatakan hampir setiap kanak-kanak menggemari coklat. Namun, pemberian coklat kepada kanak-kanak sering disekat dan sesetengah ibu bapa memandang coklat sebagai suatu jenis makanan yang perlu dielakkan untuk diberi kepada si kecil. Antara penyebab ibu bapa tidak menggalakkan anak makan coklat adalah kerana khuatir gigi anak rosak dan takut anak menjadi gemok.

Di sebalik keburukan coklat, mungkin tidak ramai ibu bapa yang tahu bahawa kandungan di dalam coklat itu juga mengandungi khasiat untuk tumbesaran kanak-kanak. Cuma, pemberian sedikit coklat sekali-sekala kepada kanak-kanak tidaklah memudaratkan seperti yang selama ini dimomokkan kepada ibu bapa. Malahan, terdapat banyak kajian yang menunjukkan bahawa coklat yang dihasilkan daripada koko ini memberikan manfaat dari segi kesihatan.

Apa yang ada dalam coklat?

Coklat mengandungi karbohidrat, protein, lemak, dan vitamin; yang baik untuk tumbesaran kanak-kanak. Selain itu, coklat juga mengandungi antioksidan yang membantu melindungi tubuh daripada radikal bebas. Coklat juga dapat membantu anak anda melegakan tekanan dan menenteramkan emosi mereka. Malah, antioksidan ini juga mampu membaiki dan menguatkan sistem imunisasi badan si manja.

Kebanyakan ibu bapa tidak menggalakkan anak mengambil coklat kerana kandungan kafein yang ada pada coklat. Malah, ada juga ura-ura yang mengatakan kandungan kafein yang ada dalam coklat menyebabkan kanak-kanak menjadi terlalu aktif dan sukar tidur. Namun, tahukah anda sebenarnya kafein yang ada dalam coklat adalah sangat kecil jumlahnya daripada yang ada dalam secawan kopi. Sebagai contoh, satu auns coklat adalah 5 miligram. Sementara, satu cawan kopi mengandungi antara 93 dan 153 miligram kafein secawan. Jadi, pengambilan coklat dalam kuantiti yang sedikit dan sekali-sekala adalah tidak memudaratkan kesihatan anak anda.

Selain itu, coklat juga mengandungi magnesium yang dapat membantu membina otot dan menguatkan tulang kanak-kanak. Malah, kandungan tenaga dan protein yang ada dalam coklat adalah baik untuk menambahkan stamina kanak-kanak terutama di peringkat usia mereka yang sedang lasak.

Ramai juga ibu bapa yang mengalami masalah anak cerewet makan. Namun, dengan memberi anak makan coklat, anda tidak perlu risau kerana secawan coklat panas boleh membantu meningkatkan selera makan anak anda.

Benarkah coklat boleh merosakkan gigi kanak-kanak?

Ramai ibu bapa yang percaya bahawa pemberian coklat kepada kanak-kanak boleh menyebabkan gigi mereka rosak. Namun, menurut

Lembaga Koko Malaysia, kajian yang dilakukan menunjukkan sebenarnya salah satu bahan yang ada dalam serbuk koko dapat menghalang pembiakan bakteria daripada membentuk plak gigi. Malah, kandungan fosforus pada coklat dapat menguatkan gigi kanak-kanak.

Selain itu, lemak koko yang merupakan bahan asas dalam pembuatan coklat juga adalah mudah cair di dalam mulut. Jadi, coklat yang dimakan anak anda tidak akan tersimpan lama di dalam mulutnya. Oleh itu, pembentukan plak dapat dicegah.


7 Sebab Mengapa Anda Perlu Berhenti Merokok

Merokok sudah menjadi budaya yang semakin mendapat tempat di Malaysia. Sebanyak 22.8 peratus dari rakyat Malaysia adalah perokok.

Semua orang tahu bahawa merokok adalah tidak baik untuk kesihatan. Mari kita lihat 7 sebab di bawah mengapa anda perlu berhenti merokok.

1. Anda mungkin mendapat sakit jantung

Penyakit jantung adalah pembunuh utama di Malaysia. Merokok menyebabkan saluran darah, khsusnya arteri koronari di jantung, menjadi sempit dan akhirnya tersumbat sehingga menyebabkan serangan jantung.

2. Meningkatkan paras kolesterol

Merokok dihubungkan dengan kenaikan kolesterol ‘jahat’ atau LDL di dalam badan. Kolesterol adalah faktor risiko bagi banyak penyakit seperti diabetes, sakit jantung dan kencing manis.

3. Melemahkan imun sistem

Bahan-bahan kimia di dalam setiap sedutan rokok ternyata boleh melemahkan sistem imun. Perokok lebih kerap mengalami jangkitan saluran pernafasan berbanding bukan perokok.

4. Menjejaskan kesuburan

Bagi lelaki, merokok boleh menyebabkan mati pucuk disebabkan saluran darah zakar yang menjadi sempit. Kualiti sperma juga boleh terjejas dengan asap rokok. Selain itu, wanita hamil boleh mengalami keguguran.

5. Membahayakan orang sekeliling

Merokok bukan sahaja menjejaskan kesihatan anda, malah orang sekeliling turut boleh terkesan dengan asap
secondhand
yang anda hembuskan. Anak dan isteri anda mungkin berisiko mendapat penyakit-penyakit sama seperti perokok.

6. Penyakit pulmonari obstruktif kronik (COPD) dan kanser paru-paru

COPD adalah penyakit utama yang disebabkan oleh perokok kronik. Keadaan ini menyebabkan pesakit selalu batuk dan mengalami sesak nafas. Ia juga meningkatkan risiko kepada kanser paru-paru.

7. Menjejaskan ekonomi anda

Dalam kesempitan ekonomi sekarang, merokok pastinya akan menambahkan lagi beban tersebut. Dengan memotong kos membeli rokok, anda pasti terkejut dengan perubahan yang berlaku.

Berhenti merokok tentunya tidak mudah. Tetapi dengan keazaman dan perancangan yang baik, pasti impian tersebut akan menjadi kenyataan.

Hello Health Group
 tidak menyediakan nasihat perubatan, diagnosis atau rawatan.


Tip Mengatasi Kulit Kering Semasa Puasa

Selain tubuh, kesan
dehidrasi
 juga dirasakan pada kulit. Lazimnya, kulit menggelupas dan bersisik. Keadaan ini akan membuat penampilan kurang menarik. Adakah anda pernah mengalami situasi ini ketika berpuasa pada bulan Ramadan? Sila baca tip ini.

Banyakkan minum air

Pastikan tubuh mendapat air yang cukup untuk mencegah dehidrasi sepanjang berpuasa. Pastikan anda meminum air cukup 8 gelas antara tempoh berbuka hingga sahur. Cara ini sangat membantu mencegah dehidrasi pada siang hari yang mendorong kepada kulit kering.

Kurangkan aktiviti luar

Elakkan terdedah terlalu lama pada suhu panas kerana ia boleh menyebabkan kulit kering dan kusam. Ketika keluar rumah sebaiknya gunakan payung bagi melindungi kulit terdedah secara terus kepada cahaya matahari dan ketika berada dalam ruangan berhawa dingin sebaiknya memakai baju berlengan panjang.

Pakai pelembap/losyen

Jangan lupa menyapu pelembap/losyen pada kulit yang sering mengalami kekeringan dan pengelupasan seperti tangan dan kaki. Ia berfungsi melindungi kulit dan menjadikan kulit sentiasa lembap sepanjang berpuasa.

Elakkan makanan masin dan kafein

Sepanjang berpuasa, kurangkan atau elakkan makanan masin atau kafein. Ini kerana ia menyerap cecair dalam tubuh sehingga rasa haus akibat kekurangan cecair. Kesannya menyebabkan kulit kering dan kusam.

Elakkan mandi dengan air panas

Mandi menggunakan air panas mempercepatkan pengewapan air pada kulit. Kehilangan lemak

Pada lapisan epidemis kulit sehingga menyebabkan kulit mudah kering. Jadi lebih baik gunakan air sejuk/suhu biasa supaya suhu tubuh terkawal.

Selain itu, anda juga boleh memakan buah-buah yang kaya dengan vitamin A dan
vitamin C
. Sekiranya kulit anda terlalu kering jumpa doktor segera untuk rawatan seterusnya.


Sakit Payudara Setiap Kali Selepas Haid? Punca #7 Itu Yang Paling Bahaya!

Sakit payudara selepas haid? Adakah ia kondisi yang bahaya? Jom terus baca artikel untuk tahu!

Untuk mendapatkan lebih banyak info tentang Kesihatan Wanita, sila dapatkannya
di sini.

Jenis-jenis sakit payudara

Sebelum penulis kupas
 punca di sebalik sakit payudara
 dengan lebih lanjut, wajar untuk kalian kenali jenis kategorinya terlebih dahulu!

Kondisi ini boleh dikategorikan kepada 2 jenis
;
Cyclical
 dan
non-cyclical.

Cyclical:
 Sakit
cyclical
 secara langsungnya berkaitan dengan hormon di dalam badan. Pakar mengatakan, 2 per 3 wanita yang menghadapi sakit payudara mengalami
cyclical breast pain
. Hal ini biasa berlaku pada wanita berusia antara 20 hingga 30 tahun.

Non-cyclical:
Jenis ini biasanya hanya menjejaskan 1 belah payudara dan ia juga tidak berkaitan dengan kitaran haid.
Non-cyclical
dikatakan tidak mengikut corak yang biasa. Ia boleh disebabkan oleh penyakit, kecederaan, sista, ubat, pembedahan dan lain-lain.

Sakit payudara selepas haid, apa puncanya?

Kesakitan jenis
cyclical
 kadangkala boleh menyebabkan rasa sakit payudara selepas haid berakhir.

Ia boleh diakibatkan oleh
kenaikan paras estrogen pada separuh pertama kitaran haid.

Walau bagaimanapun, masalah sakit payudara selepas haid juga boleh berlaku atas sebab yang pelbagai, antaranya:

#1 Pengambilan ubat yang tertentu

Sejumlah ubat dilaporkan berupaya memicu rasa sakit pada buah dada. Beberapa jenis di antaranya merangkumi:

Antibiotik

Rawatan hormon tertentu

Jenis antidepresi tertentu

Ubat terapi penggantian hormon
, yang boleh mencetuskan sakit payudara
cyclical

Seseorang wanita harus berbincang dengan doktor sekiranya rasa sakit dialami berkait rapat dengan pengambilan ubat baru.

Punca sakit payudara selepas haid #2
Mastitis

Mastitis
 merupakan istilah perubatan untuk keradangan tisu payudara.

Kondisi ini boleh menyerang sesiapa sahaja, tetapi lebih kerap berlaku pada wanita yang sedang menyusu.

Selain itu, gejala
mastitis
 cenderung untuk muncul dengan cepat, dan biasanya hanya menjejaskan sebelah  payudara.

Simptomnya mungkin merangkumi:

Payudara yang terjejas terasa hangat/panas.

Ada benjolan di payudara.

Puting keluarkan cecair berwarna putih atau darah.

Wujud kawasan yang memerah, bengkak, dan menyakitkan pada payudara.

Kesakitan seakan terbakar yang mungkin berterusan
atau hanya berlaku ketika menyusu
.

#3 Kecederaan

Kecederaan pada payudara boleh akibatkan kesakitan pada salah satu atau kedua-dua belah, bergantung pada lokasi kecederaan.

Kecederaan ini juga boleh menyebabkan rasa sakit yang mengejut, kuat dan secara beransur-ansur akan bertambah buruk.Bukan itu sahaja, lebam juga boleh terbentuk.

Kadang-kadang, kecederaan pada kawasan berhampiran buah dada juga boleh
 memicu kesakitan di payudara
, seperti:

Bahagian dada

Kawasan bahu

Lengan

#4 Kehamilan

Kehamilan berupaya mencetuskan perubahan hormon, yang menyebabkan payudara membengkak dan sakit.

Seseorang wanita mungkin tidak menyedari sedang hamil, terutamanya jika
menganggap pendarahan implantasi sebagai darah haid.

Mari kenali antara kemungkinan simptom awal kehamilan, seperti:

Loya atau muntah

Kepenatan

Peningkatan keputihan

Sembelit

Lebih kerap kencing, terutama pada waktu malam

Anda harus menjalani ujian kehamilan jika mengalami kesakitan payudara setelah pendarahan implantasi,
yang dipercayai sebagai haid
.

Langkah ini amat penting sekiranya kalian turut mempunyai kemungkinan gejala kehamilan yang lain.

Punca sakit payudara selepas haid #5
Thrush

Thrush
 merupakan sejenis jangkitan yang disebabkan oleh kulat seperti
Candida albicans
.

Kulat ini biasanya tidak berbahaya pada kulit seseorang, tetapi kadangkala
berpotensi untuk membiak di luar kawalan dan mengakibatkan jangkitan!

Thrush
 boleh timbul di mana-mana bahagian kulit, termasuk puting!
B
reast and nipple thrush
 (BNT) lebih kerap menimpa wanita yang sedang menyusu.

Simptom-simptom BNT mungkin turut merangkumi:

Puting terasa gatal, merekah, atau panas

Puting kelihatan merah, berkilat, atau bersisik

Ruam seakan lepuh pada puting

Sakit menyucuk pada payudara
semasa atau selepas penyusuan

#6 Sista payudara

Menurut
Society of Breast Imaging
, punca di sebalik kesakitan payudara yang paling utama adalah sista payudara!

Sista adalah sejenis ketumbuhan bukan kanser
 yang berisi cecair.

Sista payudara berbentuk bulat atau bujur, dan berukuran daripada beberapa milimeter hingga beberapa sentimeter. Ia mungkin terasa lembut atau keras apabila disentuh.

Hakikatnya,
ramai wanita mempunyai sista payudara,
 tetapi majoriti tidak menyedari bahawa mereka memilikinya.

Kehadiran sista sering kali disedari apabila ia mencetuskan rasa sakit. Kesakitan ini mungkin berlaku dek kerana perubahan hormon atau peningkatan saiz sista.

#7 Kanser payudara

American Cancer Society
melaporkan, kanser payudara selalunya tidak menyebabkan kesakitan.

Walau bagaimanapun, ia boleh mengakibatkan rasa sakit dalam beberapa keadaan.

Beberapa kemungkinan
simptom kanser payudara yang lain
, meliputi:

Benjolan di payudara atau ketiak.

Perubahan saiz atau bentuk payudara.

Sakit puting.

Puting mengeluarkan cecair.

Benjolan keras yang tidak bergerak apabila ditolak.

Penebalan atau pembengkakan tisu payudara.

Perubahan pada kulit payudara; memerah atau berkeruping.


Ingin Turunkan Berat Badan, Cara Mana Lebih Berkesan? Perlu Ambil Sarapan Pagi Atau Tidak?

Kita tahu akan kepentingan sarapan pagi. Tapi ada kajian kata, tidak bersarapan boleh menjadi punca gemuk, dan menyebabkan berat badan berkurangan. Jadi, a
pakah akibat tidak sarapan pagi yang sebenar?

Kepentingan sarapan pagi dan kesannya terhadap penurunan berat badan

Sebenarnya, banyak kajian ada menunjukkan bahawa bersarapan boleh menjadi satu kaedah yang berkesan dalam menurunkan berat badan.

Menyekat keinginan untuk makan

Menu sarapan pagi yang tinggi kandungan protein boleh membantu mengelakkan keinginan untuk makan lewat pagi.

Keinginan untuk makan lewat pagi ini pula boleh mendorong kepada tabiat makan makanan ringan yang boleh dibeli daripada mesin layan diri atau restoran makanan segera.

Tambahan lagi,
 makanan seperti ini semestinya tinggi dengan kandungan gula, garam dan lemak trans.

Pentingnya mengawal saiz hidangan

Makan sarapan pagi yang sederhana dan dalam hidangan yang kecil sepanjang hari dapat membantu mendidik diri anda untuk mengawal saiz hidangan.

Makan dengan saiz hidangan yang sederhana bukan sahaja merupakan cara yang baik untuk menurunkan berat badan, tetapi juga berkesan
 untuk mengekalkan berat badan anda setelah anda mencapai matlamat yang dikehendaki.

Akademi Pemakanan dan Dietetik Amerika Syarikat mengesyorkan agar anda membahagikan jumlah pengambilan makanan harian kepada tiga hidangan dan dua snek setiap hari.

Membuatkan anda sentiasa kenyang

Pengambilan sarapan pagi yang sihat dengan kandungan protein tanpa lemak dan biji-bijian yang mesra diet akan membantu anda berasa kenyang dan selesa sepanjang hari.

Protein serta serat, yang membantu mengekalkan kadar gula darah yang stabil
, memerlukan waktu yang lebih lama untuk dicerna.

Ini sekali gus membantu anda berasa kenyang untuk jangka masa yang lebih lama.

Membantu mengawal paras gula darah

Para saintis telah membuat kajian terhadap 10 orang lelaki muda selama enam hari berturut-turut.

Dalam kajian tersebut,
mereka tidak mengambil sarapan pagi dan mempunyai tingkah laku yang tidak aktif, ini memberi kesan terhadap metabolisme tenaga dan kawalan glisemik.

Saintis mendapati bahawa akibat tidak sarapan pagi dengan hidangan yang sihat, tubuh mereka mempunyai peningkatan tindak balas glisemik. Hal ini boleh menyebabkan kenaikan berat badan.

Kepentingan sarapan pagi: Meningkatkan prestasi senaman

Pengambilan sarapan boleh meningkatkan prestasi anda pada waktu senaman pagi atau awal petang.

Mendapatkan bahan bakar yang betul sebelum sesi latihan melalui sarapan dapat membantu anda bekerja lebih keras semasa rutin senaman selain meningkatkan jumlah kalori yang anda bakar.

Kesan atau akibat tidak sarapan pagi

Akibat tidak sarapan pagi juga boleh menjadi satu perkara yang positif.

Tidak bersarapan pagi boleh membuatkan anda menyimpan kalori untuk kegunaan waktu lain pada hari tersebut.

Kaedah ini juga lebih kurang sama dengan intermittent fasting.

Dengan itu, anda akan mengambil lebih sedikit kalori sepanjang hari, yang mengakibatkan penurunan berat badan. Sebagai contoh, tinjauan pada tahun 2019 telah meneliti 13 kajian yang berfokus pada sarapan.

Tinjauan tersebut mendapati bahawa mereka yang mengambil sarapan akan menggunakan lebih banyak kalori secara keseluruhan dalam sehari.

Adakah tidak bersarapan boleh mempengaruhi metabolisme anda? Mungkin tidak.

Sebilangan pakar penurunan berat badan mungkin pernah mengatakan bahawa tidak bersarapan boleh menyebabkan metabolisme anda menjadi perlahan.

Tetapi tinjauan yang sama menyatakan bahawa tidak bersarapan juga boleh membantu tubuh anda memetabolismekan kalori dan mencegah makan berlebihan pada hari tersebut dengan lebih berkesan.

Namun sebenarnya, tidak ada perbezaan kadar metabolisme antara mereka yang mengambil sarapan pagi dan mereka yang tidak makan sarapan.

Perkara yang lebih penting untuk dilihat akibat tidak bersarapan pagi ialah
isu kekurangan vitamin dan nutrien penting untuk tubuh.

S
atu kajian pada tahun 2014 dilakukan bagi melihat kesan sarapan pagi terhadap kanak-kanak dan remaja Kanada.

Pengkaji menyimpulkan bahawa mereka yang tidak makan sarapan pagi akan mengalami kekurangan vitamin D, kalsium, zat besi, magnesium, serta vitamin A, fosforus, dan zink.

Jumlah nutrien yang tidak mencukupi dapat menyebabkan insomnia, kemurungan, dan kecenderungan kepada jangkitan.

Jadi, mana satu yang lebih baik untuk turunkan berat badan, sarapan atau tidak?

Ia bergantung kepada gaya hidup dan juga keutamaan anda sendiri.

Jika anda tidak bersarapan, tetapi mencari makanan ringan selepas itu, maka bersarapan pagi adalah pilihan yang lebih baik untuk anda.

Tetapi jika anda cuba mengurangkan pengambilan kalori untuk menurunkan berat badan, maka tidak bersarapan pagi mungkin cara yang baik untuk anda menurunkan berat badan.

Makanlah makanan yang tinggi kandungan protein kerana ia membantu anda untuk berasa kenyang dengan lebih lama.


Kanser Faraj: Kenali Tanda Barah Dan Puncanya

Kanser faraj merupakan antara barah yang jarang berlaku tetapi risikonya masih ada. Ikuti perkongsian artikel ini untuk mengetahui punca dan tanda barah faraj.

Untuk mendapatkan lebih banyak info tentang Kanser sila dapatkannya
di sini.

Definisi

Apa itu kanser faraj?

Merupakan sejenis kanser yang jarang berlaku kepada wanita.

Amnya, faraj adalah organ seperti tiub yang menghubungkan serviks – bahagian bawah rahim, ke vulva – bahagian luar
kemaluan wanita
.

Faraj dilapisi lapisan sel rata yang dikenali sel skuamosa. Lapisan ini juga disebut epitelium kerana terbentuk oleh sel epitelium.

Tanda barah faraj: Siapa yang berisiko?

Kanser ini lebih kerap berlaku kepada wanita berusia 60 tahun ke atas.

Dianggarkan hanya sekitar 15% kes ditemui pada wanita di bawah
usia 40 tahun
.

Simptom-simptom

Mengenali simptom & tanda barah faraj

Pada peringkat awal, kanser ini tidak menyebabkan sebarang tanda dan gejala.

Namun apabila ia berkembang, ia boleh menyebabkan simptom seperti:

Pendarahan faraj
 luar biasa, contohnya selepas persetubuhan atau
putus haid

Keputihan berair

Ketulan dalam faraj

Kesakitan semasa kencing

Kerap kencing

Sembelit

Sakit pelvis

Pemeriksaan doktor

Lakukan pemeriksaan doktor jika mengalami sebarang gejala atau tanda berkaitan kanser faraj seperti pendarahan faraj yang tidak normal.

Memandangkan kanser ini tidak selalu menyebabkan gejala, lakukan
pemeriksaan pelvis
 secara rutin mengikut saranan doktor.

Sumber Mayo Clinic

Punca

Apakah punca wujudnya tanda barah faraj?

Tidak dapat ditentukan dengan jelas apakah punca kanser ini terjadi.

Umumnya, kanser bermula apabila sel sihat mendapat mutasi genetik yang mengubah sel normal menjadi sel abnormal.

Bagi sel sihat, ia akan membesar, membiak dan mati pada kadar yang ditetapkan. Sebaliknya, sel kanser akan tumbuh dan membiak di luar kawalan dan tidak mati.

Sel-sel abnormal yang terkumpul akan membentuk jisim – tumor.

Sel-sel kanser
 akan menyerang tisu berdekatan dan boleh berkembang daripada tumor asal untuk merebak ke bahagian lain dalam tubuh – metastasis.

Jenis kanser faraj

Tanda barah faraj ini boleh dibahagikan kepada beberapa jenis berdasarkan jenis sel di mana kanser bermula, seperti:

Karsinoma sel skuamosa faraj.
 Bermula pada sel nipis dan rata – sel skuamosa yang melapisi permukaan faraj

Adenokarsinoma faraj:
 Bermula dalam sel kelenjar pada permukaan faraj

Melanoma faraj.
 Berkembang dalam sel yang menghasilkan pigmen (melanosit) faraj

Sarkoma faraj.
 Berkembang dalam sel tisu penghubung atau sel otot di dinding faraj

Faktor Risiko

Risiko untuk mengembangkan tanda barah faraj

Faktor yang boleh meningkatkan risiko untuk mengalami kanser ini adalah:

Virus papiloma manusia (HPV).
Jangkitan kelamin
 ini adalah punca paling biasa barah faraj

Pernah mengalami kanser serviks

Pendedahan rahim kepada diethylstilbestrol (DES). Ubat ini pernah diberikan kepada
wanita hamil
 untuk
mengelakkan keguguran
. Namun preskripsinya dihentikan doktor selepas 1970-an. Kini barah faraj disebabkan ubat ini sangat jarang berlaku

Faktor risiko kanser faraj termasuk:

Menjalani histerektomi,
 sama ada untuk tumor jinak atau malignan

Merokok

Berumur lebih daripada 60 tahun

Menghidap HIV

Pendedahan awal kepada HPV melalui
aktiviti seksual

Baca juga:

https://wp.hellodoktor.com/kanser/kanser-serviks/kaser-serviks-punca/

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana tanda barah faraj didiagnosis?

Pemeriksaan akan dimulakan dengan menganalisis gejala.

Kemudian anda berkemungkinan besar akan menjalani beberapa ujian termasuklah ujian pelvis,
ujian Pap Smear
 dan biopsi faraj.

Sekiranya ujian Pap menunjukkan sel abnormal
dalam faraj
atau serviks, anda perlu melakukan ujian yang dikenali sebagai kolposkopi.

Dalam prosedur ini doktor akan menggunakan alat yang disebut kolposkop untuk memeriksa serviks dan faraj serta mencari sel yang tidak normal.

Sampel tisu juga mungkin diambil bagi memeriksa sel anda untuk kanser. Kaedah ini dikenali sebagai biopsi.

Kaedah rawatan

Jika anda mengembangkan simptom dan tanda barah faraj, rawatan yang perlu dilakukan akan bergantung kepada beberapa faktor seperti sejauh mana kanser telah merebak.

Antara rawatan utamanya adalah:

Radioterapi
 – Sinaran daripada mesin luaran atau implan sementara
dalam faraj
digunakan untuk membunuh sel-sel kanser

Pembedahan
 – Mungkin melibatkan pembuangan sebahagian kecil faraj atau berkemungkinan faraj perlu dibuang sepenuhnya dan dicipta semula. Selain itu, tisu berdekatan rahim juga mungkin perlu dibuang – histerektomi

Kemoterapi
 – Ubat digunakan untuk melegakan simptom dan membunuh sel kanser jika ia telah merebak ke bahagian tubuh lain

Cara pencegahan

Apakah perubahan gaya hidup dan rawatan sampingan yang boleh saya ambil untuk menangani tanda barah faraj?

Tiada cara pasti untuk mencegah kanser faraj tetapi risikonya boleh dikurangkan dengan:

Menjalani
pemeriksaan pelvis
 dan ujian Pap secara berkala

Peluang untuk barah faraj ditemui lebih awal tinggi jika menjalani pemeriksaan pelvis dan ujian Pap secara rutin.

Jika ditemui pada peringkat awal, peratusan untuk kanser sembuh adalah tinggi.

Vaksin HPV

Mendapatkan suntikan vaksinasi HPV untuk mencegah jangkitan HPV boleh mengurangkan risiko untuk barah faraj dan kanser berkaitan HPV lain.

Jangan merokok

Jika anda merokok, berhentilah. Sekiranya tidak merokok, usah mulakannya. Ini kerana
tabiat merokok
 meningkatkan risiko untuk mengalami kanser ini.

Di samping itu, amalan gaya hidup tertentu juga boleh mencegah barah faraj ini, seperti:

Menangguhkan
hubungan seks
 pertama hingga usia lewat remaja atau lebih dewasa

Mengelakkan
hubungan seks
ual dengan ramai pasangan

Menghindari seks dengan individu yang mempunyai ramai pasangan

Mengamalkan seks selamat, termasuk
penggunaan kondom
 walaupun kondom tidak dapat melindungi diri sepenuhnya daripada HPV

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apa Itu Penyakit Saluran Kencing 'Ureter'? Ini Tanda, Punca & Rawatan Yang Boleh Bantu

Salah satu fungsi ureter atau saluran kencing ialah menyalurkan air kencing keluar daripada badan. Otot pada bahagian ureter akan mengetat dan mengendur bagi membantu pengeluaran urin dengan baik
.

Namun, saluran yang panjangnya hampir 8 ke 10 inci ini juga boleh diserang penyakit
.
 Tiub ini boleh terluka atau tersumbat dan jika itu berlaku,
 pesakit berisiko untuk dijangkiti UTI
. Bukan itu sahaja, urin yang tersangkut pada ureter juga berpotensi
merosakkan buah pinggang.

Sebarang luka atau halangan pada saluran ureter boleh disembuhkan dengan rawatan yang bersesuaian. Walau bagaimanapun, jika tidak dirawat, simptomnya boleh menjadi teruk dalam masa yang singkat.

Sebarang halangan di dalam tiub ureter merupakan masalah kesihatan yang lazim terjadi. Malah, kaum Adam lebih berisiko untuk menghidap penyakit yang berkaitan dengan ureter apabila mereka menginjak ke umur 60 tahun.

Pada waktu ini, lelaki akan mengalami satu kondisi yang dikenali sebagai
enlarged prostate atau prostat membesar.
 Prostat yang membesar boleh menghalang pengaliran urin dan menyebabkan air kencing bertakung pada kawasan pundi kencing.

Penyakit ureter ini boleh berlaku kepada sesiapa sahaja, tidak kiralah lelaki atau wanita. Malah, bayi juga boleh diserang penyakit ini.

Selalunya, punca halangan pada ureter bayi adalah disebabkan kecacatan sejak lahir yang mempengaruhi fungsi saluran kencing mereka.

Untuk mendapatkan lebih banyak info tentang Masalah Urologi, sila dapatkannya
di sini.

Simptom penyakit saluran kencing

Sebarang penyakit yang mempengaruhi saluran ureter mungkin menunjukkan simptom yang berlainan. Tetapi, ada juga pesakit yang tidak menunjukkan sebarang gejala sehingga penyakit tersebut menjadi teruk.

Tanda penyakit pada tiub ureter bergantung kepada tempat berlakunya halangan, sama ada halangan tersebut bersifat separuh atau sepenuhnya.

Antara simptom penyakit ureter adalah:

1. Rasa sakit

Rasa sakit yang teruk pada kawasan bawah tulang rusuk yang boleh menjalar hingga ke kawasan bawah abdomen.

2. Kencing keluar sedikit

Ada banyak penyakit yang boleh menyebabkan anda mengalami pengurangan urin.

Selain masalah berkaitan dengan ureter seperti batu karang, air kencing yang berkurang boleh juga berlaku akibat dehidrasi, trauma, jangkitan atau pengambilan ubat-ubatan tertentu.

3. Sukar membuang air kecil

Kesukaran membuang air kecil biasanya berlaku jika wujudnya masalah pada kawasan buah pinggang, pundi kencing atau
kelenjar prostat bagi lelaki.

Masalah pada tiub ureter, jangkitan saluran kencing, batu karang dan juga masalah prostat merupakan antara pemicu utama masalah untuk membuang air kecil.

Jangan sesekali pandang remeh jika anda alami masalah kencing tidak lawas. Sesiapa sahaja yang mengalami masalah untuk kencing lebih daripada 48 jam perlu berjumpa doktor untuk pemeriksaan lanjut.

4. Darah dalam urin

Darah di dalam air kencing atau hematuria selalunya bukan disebabkan oleh penyakit yang serius. Walau bagaimanapun, kondisi ini perlu diperiksa oleh doktor lebih-lebih lagi jika:

Anda tidak mempunyai simptom lain.

Pertama kali
air kencing anda berdarah.

Anda tidak pasti air kencing anda berdarah atau berwarna keruh.

Jika ini yang berlaku, pastikan anda berjumpa doktor dengan kadar yang segera. Doktor akan melakukan diagnosis yang bersesuaian untuk mengetahui punca sebenar
hematuria yang anda alami.

5. Jangkitan saluran kencing yang berulang

Jangkitan saluran kencing atau UTI
yang berlaku berkali-kali bukanlah tanda anda tidak menjaga kebersihan diri dengan baik.

Kadangkala, walaupun anda telah melakukan langkah pencegahan yang betul, UTI tetap berlaku.

Jangkitan disebabkan bakteria E. coli ini boleh berlaku berulang kali disebabkan beberapa perkara.

Sebagai contoh, wanita lebih berisiko untuk dijangkiti UTI selepas mereka mencecah menopaus disebabkan perubahan fizikal yang berlaku kepada persekitaran vagina.

Untuk pengetahuan anda, ada individu yang lebih berisiko untuk terkena jangkitan UTI yang lebih kerap berbanding orang lain disebabkan kehadiran sesuatu penyakit. Malah, UTI boleh berlaku sebagai salah satu simptom penyakit tersebut.

6.
Hipertensi

Penyakit darah tinggi boleh menyebabkan saluran darah mengecut dan menyempit. Akibatnya, salur darah akan jadi lemah dan terluka di seluruh badan, terutamanya pada bahagian sistem urinari.

Hipertensi amat berkait rapat dengan
 masalah buah pinggang.
 Apabila saluran darah di sekitar buah pinggang tidak dapat berfungsi dengan baik, organ ini tidak dapat lagi menapis semua bahan buangan dan cecair berlebihan dari badan.

Sebarang cecair yang berlebihan boleh membebankan buah pinggang dan membuatkan penyakit darah tinggi seseorang jadi semakin teruk.

Kitaran ini amat berbahaya dan boleh menyebabkan pelbagai penyakit. Akhirnya, pesakit mungkin akan alami kegagalan buah pinggang jika ia dibiarkan melarat tanpa sebarang rawatan.

Punca penyakit saluran kencing

Ada beberapa penyebab yang membuatkan ureter jadi lebih mudah untuk terhalang. Antaranya adalah:

1. Duplikasi saluran kencing

Ureter merupakan tiub yang membawa urin ke pundi kencing. Ada individu yang mengalami kecacatan ureter sejak lahir. Kecacatan ini menyebabkan mereka mempunyai 2 ureter.

Ureter kedua boleh jadi normal ataupun terbentuk separuh. Jika salah satu ureter tidak dapat berfungsi dengan baik, urin boleh masuk kembali ke dalam buah pinggang dan menyebabkan kerosakan.

2. Abnormaliti pada saluran ureter

Individu yang lahir dengan abnormaliti pada saluran tumor juga berisiko mendapat penyakit saluran ureter pada masa hadapan. Kadangkala, abnormaliti tersebut boleh terjadi pada sambungan di antara ureter dan juga buah pinggang.

Jika ada masalah pada sambungan ini, buah pinggang boleh membengkak dan akhirnya, berhenti berfungsi. Kecacatan ini bukan sahaja boleh berlaku sejak lahir
,
 ia juga boleh terjadi disebabkan trauma atau tumor.

Sama seperti pesakit yang mengalami masalah duplikasi ureter, individu yang alami kecacatan pada tiub ureter juga boleh menyebabkan urin masuk kembali ke dalam buah pinggang.

3. Ureterocele

Ureterocele
 merupakan sejenis anomali kognital yang banyak berlaku kepada wanita berbanding lelaki. Penghidap ureterocele mempunyai bengkak yang seperti belon pada hujung ureter berdekatan dengan pundi kencing.

Bengkak ini boleh dilihat selepas pesakit melakukan imbasan ultrasound atau menggunakan pemeriksaan kamera. Ureterocele boleh menghalang pengaliran urin dan menyebabkan air kencing termasuk semula ke dalam buah pinggang.

4. Retroperitoneal fibrosis

Kondisi yang jarang berlaku ini terjadi apabila tisu berserat (
fibrous tissue
) tumbuh pada kawasan belakang abdomen. Fiber ini boleh tumbuh disebabkan kanser atau akibat pengambilan ubat yang digunakan untuk merawat migrain.

Fiber ini akan tumbuh di sekeliling ureter dan menghalang tiub tersebut, lalu menyebabkan urin termasuk kembali ke dalam buah pinggang.

Diagnosis dan rawatan penyakit saluran kencing

Jika doktor mengesyaki penyakit ureter, beliau mungkin akan mencadangkan beberapa jenis ujian dan imbasan untuk melakukan diagnosis yang bersesuaian.

1.
Ujian darah dan urin

Doktor akan ambil sampel darah dan urin untuk menguji sama ada anda mempunyai sebarang jangkitan ataupun kehadiran creatinine yang mungkin menunjukkan buah pinggang tidak dapat berfungsi dengan sempurna.

2.
Ultrasound

Imbasan ultrasound pada bahagian di sebalik organ abdomen dapat membantu doktor melihat buah pinggang dan saluran ureter anda dengan lebih baik.

3.
Voiding cystourethrogram

Untuk menguji sama ada anda mempunyai masalah pada fungsi buanh pinggang atau kemampuan membuang air, doktor akan masukkan sejenis tiub kecil (kateter) ke dalam uretra. Kemudiannya, doktor akan menyuntik sejenis pewarna ke dalam pundi kencing.

Selepas itu, doktor akan mengambil imbasan X-ray untuk melihat keadaan serta fungsi buah pinggang, ureter, pundi kencing dan uretra sebelum dan selepas untuk melihat keadaan sebenar sistem urinari anda.

4.
Renal nuclear scan

Doktor akan menyuntik sejenis pewarna yang mempunyai sedikit amaun radioaktif ke dalam lengan anda.

Kemudian, sejenis kamera akan digunakan untuk mengesan keradioaktifan bahan tersebut. Prosedur ini akan menghasilkan imej yang boleh digunakan oleh doktor untuk melakukan diagnosis.

5.
Cytoscopy

Tiub kecil yang dipasangkan dengan kamera dan lampu akan dimasukkan ke dalam uretra untuk melihat sama ada saluran uretra serta pundi kencing pesakit masih mempunyai fungsi yang baik.

6.
Imbasan CT

Imbasan CT dilakukan untuk mengimbas badan pesakit daripada pelbagai sisi. Dengan bantuan teknologi, imbasan ini boleh menghasilkan imej keratan rentas buah pinggang, ureter, uretra dan pundi kencing pesakit dan dapat membantu doktor untuk melihat fungsi organ tersebut.

7.
MRI

Imbasan MRI digunakan untuk menghasilakn imej organ dan tisu pada bahagian sistem urinari untuk membantu doktor melakukan diagnosis yang lebih tepat.

Dari segi rawatan pula, tujuan utamanya adalah untuk mengalihkan sebarang halangan pada saluran urinari. Jika tidak boleh, doktor akan melakukan prosedur yang bersesuaian untuk melakukan pembedahan
bypass
.

8.

Prosedur penyaliran

Sebarang halangan pada saluran urinari boleh meletakkan pesakit dalam keadaan sakit yang amat sangat.

Sebuah prosedur boleh dilakukan secara serta merta untuk mengembalikan fungsi serta melegakan kesakitan yang disebabkan oleh saluran ureter atau uretra tersumbat. Antaranya adalah:

Penggunaan
ureteral stent
– Sejenis tiub yang dimasukkan ke dalam ureter untuk memastikan saluran sentiasa terbuka.

Percutaneous nephrostomy-
Tiub akan dimasukkan pada belakang badan untuk mengalirkan air kencing keluar dari buah pinggang.

Penggunaan kateter- Kateter akan dimasukkan melalui uretra untuk menyambung pundi kencing ke sebuah beg pengumpulan yang terletak pada luar badan.

9. Pembedahan untuk membetulkan fungsi uretra

Doktor juga boleh melakukan beberapa prosedur pembedahan yang bersesuaian dengan kondisi pesakit seperti
endoscopic surgery
,
open surgery
,
laparoscopic surgery
 atau
robot-assisted laparoscopic surgery
 untuk membetulkan sebarang masalah pada saluran uretra.

Pencegahan penyakit saluran kencing

Ada beberapa cara yang anda boleh lakukan untuk mencegah penyakit ureter:

1.
Minum air dengan mencukupi

Pastikan anda minum air 2 hingga 3 liter sehari.
Air manis seperti jus dan sebagainya boleh diminum, namun lebih baik jika anda lebihkan minum air kosong.

2. Kurangkan makanan yang mempunyai oksalat

Untuk mengurangkan
pembentukan batu karang
, cuba kurangkan pengambilan makanan yang kaya dengan oksalat seperti bayam dan kekacang.

Jumpa doktor jika ada masalah saluran kencing

Pastikan anda berjumpa doktor secepat mungkin jika mengalami sebarang masalah untuk membuang air kecil.

Selain itu, catatkan semua simptom termasuklah ubat-ubatan dan suplemen yang anda ambil sebelum berjumpa doktor.

Doktor mungkin akan melakukan beberapa siri ujian dan bertanyakan beberapa soalan berkaitan dengan kesihatan anda.


Makin Naik Umur, Makin Cepat Penat? Itu Tanda Otot Anda Ada Masalah Ini!

Sekiranya anda telah
 berusia lebih 50 tahun
 dan tidak lagi berasa sekuat seperti waktu muda dulu, itu tidak menghairankan. Ini mungkin petanda anda mengalami atrofi otot! Apakah ia?

Sama seperti kepadatan tulang yang menurun seiring pertambahan usia, kita juga bakal kehilangan jisim otot apabila meningkat umur.

Penurunan otot badan, juga dikenali sebagai
sarcopenia
, adalah proses semula jadi yang berlaku pada setiap orang dari masa ke masa.

Untuk mendapatkan lebih banyak info berkenaan Sihat Pada Usia Emas, anda boleh klik
di
 sini.

Sebenarnya, apa itu atrofi otot?

Kondisi ini merujuk
kepada kehilangan tisu otot
, yang sering berlaku pada golongan berusia.

Kekurangan aktiviti fizikal sama ada akibat kecederaan atau penyakit, diet pemakanan yang tidak mencukupi, genetik, dan kondisi perubatan tertentu boleh menyumbang kepada masalah atrofi otot.

Ia boleh berlaku jika anda lama tidak menjalani kehidupan yang aktif. Sekiranya
 otot tidak dapat digunakan
, badan akhirnya akan memecahkannya bagi menjimatkan tenaga.

Faktor risiko anda hilang jisim otot!

1. Nutrisi menurun

Diet pemakanan yang buruk dan
kekurangan nutrisi
 dapat menimbulkan banyak masalah kesihatan, termasuk atrofi otot.

Secara khususnya,
International Osteoporosis Foundation
 memberi amaran bahawa diet rendah protein, buah-buahan, dan sayur-sayuran boleh menyebabkan berlakunya pengurangan jisim otot.

Atrofi otot yang berkaitan dengan kekurangan zat makanan juga boleh berkembang akibat kondisi perubatan yang merosakkan kemampuan tubuh untuk menyerap nutrien, seperti:

Sindrom iritasi usus

Seliak

Kanser

Menurut Dr. Nina Mazera Mohd Said, Pengarah Perubatan Abbott Nutrition, antara makanan yan baik dalam mengekalkan jisim otot adalah:

Protein: ayam, ikan dan daging tanpa lemak

Kalsium

Makanan tinggi HMB

Kepelbagaian nutrisi
 (diet seimbang mengikut piramid makanan)

2. Umur meningkat

Seiring dengan pertambahan usia, tubuh juga menghasilkan lebih sedikit protein yang mendorong pertumbuhan otot.

Pengurangan protein ini akan menyebabkan sel-sel otot mengecut, mengakibatkan kondisi kesihatan yang disebut
sarcopenia
(kondisi yang bercirikan kehilangan jisim dan fungsi otot rangka).

Menurut laporan
Food and Drug Administration
 (FDA),
sarcopenia
 mempengaruhi sehingga satu pertiga individu berumur 60 tahun ke atas.

Sebagai tambahan kepada
kehilangan jisim otot
,
sarcopenia
 boleh menyebabkan gejala-gejala berikut:

Kelemahan

Badan tidak seimbang

Kesukaran bergerak

Daya tahan yang lebih rendah

Kehilangan jisim otot mungkin merupakan hasil yang tidak dapat dielakkan daripada
proses penuaan semula jadi
.

Walau bagaimanapun, ia dapat meningkatkan risiko kecederaan dan memberi kesan negatif terhadap kualiti hidup seseorang secara menyeluruh.

3. Masalah kesihatan

Penyakit kronik yang mungkin boleh menyumbang kepada kondisi otot ini termasuk:

Amyotrophic lateral sclerosis
 (ALS)

MS

Artritis

Myositis

Polio: Penyakit berjangkit yang
menyerang sistem saraf

Berikut pula antara simptom kondisi ini!

Gejala kondisi ini juga berbeza bergantung kepada sebab dan keparahan kehilangan otot.

Menurut Dr. Nina Mazera lagi, antara simptom-simptom yang tidak jelas merangkumi:

Kepenatan

Penurunan berat badan

Perubahan dalam kelajuan berjalan

Mengalami kekejangan dan kesakitan

Sebagai tambahan kepada pengurangan jisim otot, gejala atrofi otot turut termasuk:

Mengalami kelemahan pada salah satu anggota badan atau keseluruhan

Mengalami kesukaran mengimbangi badan

Kesukaran untuk kekal aktif

Bagaimanakah atrofi otot dirawat & dikawal?

Rawatan yang bakal diberikan oleh doktor bergantung pada diagnosis dan tahap keparahan.

Antara rawatan yang biasa dilakukan bagi masalah otot ini termasuk:

Senaman

Terapi fizikal

Terapi
ultrasound

Pembedahan

Perubahan diet

Bagi aktiviti bersenam, doktor perubatan terkenal, Dr. Shazril Shaharuddin atau lebih dikenali dengan nama Dr. Say Shazril berkata, senaman perlulah dilakukan mengikut kemampuan fizikal dan umur seseorang individu.

Mustahil untuk warga emas melakukan senaman berintensiti tinggi, jadi aktiviti yang lebih ringan seperti berkebun, mengemas rumah dan joging sudah memadai.

Bagi rawatan fisioterapi, ahli terapi fizikal akan
mengajar cara bersenam yang betul
, dengan menggerakkan lengan dan kaki anda jika menghadapi kesukaran untuk bergerak.

Di samping itu, terapi ultrabunyi adalah prosedur
non-invasive
 yang menggunakan gelombang bunyi untuk membantu penyembuhan.

Sekiranya tendon, ligamen, kulit, atau otot anda terlalu ‘ketat’ dan menghalang tubuh daripada bergerak, pembedahan mungkin diperlukan.

Selain itu, sekiranya kekurangan zat makanan adalah penyebabnya, doktor anda mungkin mencadangkan perubahan diet atau
 pengambilan suplemen makanan
.

Peranan nutrisi pemakanan yang penting

Tahukah anda, makanan kaya protein dapat membantu dalam membina otot dan mencegah masalah kehilangan jisim otot badan?

Untuk membina otot badan
, anda memerlukan 0.45 gram protein per paun mengikut berat badan.

Sebagai contoh, seseorang individu yang beratnya 140 paun harus makan 63 gram protein sehari.

Apa lagi yang perlu ada dalam diet pemakanan bagi seseorang individu bagi mengekalkan jisim otot badan?

Pemakanan yang lengkap dan seimbang dengan kalsium, vitamin D dan HMB (
hydroxymethylbutyrate
) perlu diambil dalam mengekalkan jisim otot yang sihat.

Apa itu HMB? HMB adalah metabolit
 asid amino yang penting
, ia secara semula jadi terdapat dalam sejumlah kecil makanan dan badan anda, dan kadarnya akan menurun seiring pertambahan usia.

Selain itu, vitamin D yang tinggi membantu mengurangkan risiko yang berkaitan dengan ketidakstabilan postur dan kelemahan otot.

Benar, protein sangat penting, tetapi anda juga memerlukan karbohidrat, yang merupakan
 sumber tenaga digunakan
oleh badan
.

Abbott baru-baru ini memperkenalkan Ensure® Gold ™ Liquid baharu, diformulasi dengan bahan penting bagi membina otot termasuk HMB dan protein untuk mengekalkan kesihatan dan kekuatan otot seawal 8 minggu.


5 Makanan Rendah Kalori & Menyihatkan, Kalau Makan Boleh Kurus, Confirm Kenyang Lama!

Makanan yang sihat sering mempunyai imej sebagai makanan yang kurang sedap, tidak mempunyai rasa dan tidak mengenyangkan. Adakah anda ingin tahu beberapa contoh makanan berkhasiat yang sedap, mengenyangkan tetapi rendah kalori?
Ini senarai contoh makanan seimbang untuk anda.

Untuk mendapatkan lebih banyak info tentang Pemakanan Sihat, sila dapatkan
di sini
.

Ini contoh makanan berkhasiat yang rendah kalori

Tidak semua makanan yang sihat kurang menyelerakan seperti yang sering kita bayangkan.

Ada beberapa jenis atau contoh makanan seimbang yang bukan sahaja sedap, tetapi mengenyangkan perut anda.

Paling penting, contoh makanan berkhasiat yang ingin kami kongsikan ini adalah rendah kalori.

Apakah jenis makanan tersebut?

Contoh makanan berkhasiat 1: Oat

Bijirin oat menjadi salah satu daripada jenis makanan yang kerap dipilih oleh bagi mereka yang berdiet.

Bijirin oat amat terkenal dengan peranannya yang membantu menurunkan berat badan.

Oat sangat kaya dengan kandungan protein dan juga serat.
Malah ia turut rendah kandungan kalori.

Ini menjadikan oat sebagai contoh makanan berkhasiat yang rendah kalori dan sesuai untuk mereka yang mahu menurunkan berat badan.

Contoh makanan berkhasiat 2: Sup

Anda mungkin terfikir bahawa sup bukanlah jenis makanan yang mengenyangkan.

Namun, ada kajian yang menyatakan, sup adalah jenis makanan yang lebih mengenyangkan berbanding makanan pejal yang lain.

Salah satu cara lain untuk membuatkan anda cepat kenyang adalah dengan
mengambil sup terlebih dahulu sebelum mengambil makanan lain.

Dengan cara ini, perut anda akan menjadi lebih cepat kenyang.

S
up bukan sahaja sedap dan berkhasiat, malah ia juga rendah kalori. Oleh sebab itu, sup adalah makanan yang sukar untuk membuatkan anda menjadi obes.

Contoh makanan seimbang 3: Yogurt

Yogurt adalah sejenis makanan hasil daripada proses penapaian atau fermentasi susu.

Yogurt amat terkenal sebagai makanan yang sangat baik untuk usus. Bakteria baik yang terdapat dalam yogurt menggalakkan penghadaman dan meningkatkan tahap kesihatan usus manusia.

Selain itu, yogurt juga kaya dengan kandungan protein dan membuatkan anda berasa kenyang dalam tempoh yang lebih lama.

Kajian ada menunjukkan bahawa, mereka yang makan yogurt kurang berasa lapar berbanding individu yang memakan jenis snek yang lain.

Malah,
yogurt juga rendah kalori dan amat sesuai untuk dijadikan sebagai pengganti snek yang tidak sihat.

Contoh makanan seimbang 4: Telur

Telur adalah contoh makanan berkhasiat yang bukan sahaja kaya dengan pelbagai nutrien, tetapi semestinya rendah kalori.

Sebiji telur bersaiz besar hanya mengandungi 72 kalori dan 6 gram protein.

Kajian ada menyatakan bahawa, dengan memakan sebiji telur sewaktu sarapan boleh mengurangkan rasa lapar dan menggalakkan rasa kenyang.

Jadi, ambillah telur sebagai pilihan makanan
sewaktu sarapan pagi agar anda kurang berasa lapar sepanjang hari.

Contoh makanan seimbang 5: Kentang

Kentang adalah antara contoh makanan berkhasiat yang sangat mengenyangkan.

Kentang mempunyai sejenis sebatian yang membantu mengurangkan selera makan dan menggalakkan rasa kenyang.

Bukan itu sahaja, kentang juga adalah antara jenis makanan yang rendah kalorinya.

Kentang boleh digunakan sebagai bahan utama untuk masakan yang enak.

Antara contoh makanan enak dan sihat berasaskan kentang adalah seperti salad kentang, kentang lenyek dan kentang bakar.

Walau bagaimanapun, makan kentang terlalu banyak boleh menyebabkan hiperglisemia. Oleh sebab itu, ambillah kentang secara sederhana. Jangan melebih-lebih pula ya!

Makanan ini sihat tetapi jangan ambil berlebihan

Lima jenis makanan yang kami sarankan ini adalah antara contoh makanan berkhasiat yang boleh anda ambil setiap hari.

Makanan-makanan ini bukan sahaja sihat, tetapi juga sangat mengenyangkan, sedap dan juga rendah kalori.

Oleh itu, anda tidak perlu berasa bimbang dengan kenaikan berat badan anda apabila mengambil makanan ini.

Namun, pengambilan setiap jenis makanan perlulah diambil secara bersederhana dan tidak melampau.

Ini untuk mengelakkan sebarang kesan atau komplikasi lain akibat makan secara berlebih-lebihan.


Berapa Biji Telur Yang Boleh Saya Makan Dalam Sehari?

Boleh dikatakan sekurang-kurangnya satu hidangan harian kita di Malaysia pasti mengandungi telur. Jika anda mengambil
nasi lemak
 sebagai hidangan sarapan, telur rebus pasti ada sebagai lauk wajib bagi
nasi lemak
 tersebut. Tidak kira ianya dihidangkan dalam bentuk rebus, goreng atau telur yang digaul sekali di dalam lauk atau hidangan, hidangan pasti berasa kurang umpph tanpa makan telur. Persoalannya sekarang, berapa biji telurkah yang boleh anda makan dalam sehari?

Kajian pengambilan mengenai makan telur

Makan telur yang bersaiz sederhana mengandungi sekitar 186 miligram
kolesterol
, yang mewakili sebanyak 62% daripada pengambilan harian yang disyorkan. Beberapa kajian telah meneliti kesan makan telur keatas tahap kolesterol individu.

Satu kajian yang dijalankan telah membahagikan peserta kajian kepada dua kumpulan. Satu kumpulan mengambil antara 1 hingga 3 biji telur setiap hari manakala kumpulan kedua mengambil makanan lain bagi menggantikan telur. Hasil kajian menunjukkan keputusan seperti berikut:

Dalam kebanyakan kes,
kolesterol baik
 (HDL) meningkat naik

Kolesterol keseluruhan dan kolesterol jahat (LDL) tidak banyak berubah tetapi kadangkala meningkat sedikit

Makan telur yang diperkaya dengan omega-3 boleh menurunkan trigliserida darah

Tahap karotenoid antioksidan dalam darah seperti lutein dan zeaxanthin meningkat secara signifikan

Berdasarkan kajian tersebut, kesan makan telur sebenarnya bergantung kepada individu itu sendiri. Dalam kalangan 70% daripada mereka, telur tidak memberikan kesan terhadap peningkatan kolesterol keseluruhan atau kolesterol jahat. Manakala dalam kalangan 30% daripada mereka pula yang disebut sebagai
hyper-responders,
ia memberikan sedikit kesan peningkatan terhadap kolesterol keseluruhan dan kolesterol jahat.

Berapa biji telurkah yang boleh saya makan dalam sehari?

Satu kajian yang diterbitkan pada tahun 2016 menyatakan, memakan sebiji telur setiap hari tidak dikaitkan dengan peningkatan risiko penyakit jantung. Selain itu, terdapat juga kajian yang diterbitkan pada tahun 2003 yang telah menjejaki seramai 115,000 individu dewasa selama 14 tahun.

Kajian tersebut juga mendapati bahawa memakan sebiji telur setiap hari tidak dikaitkan dengan peningkatan risiko penyakit jantung koronari dan strok.

Pun begitu, sepertimana jenis-jenis makanan lain, telur juga perlu dimakan secara sederhana. Walaupun putih telur kebanyakannya terdiri daripada kandungan
protein
 dan rendah kolesterol, kuning telur pula adalah sebaliknya, dengan memiliki kandungan kolesterol yang lebih tinggi.

Sekiranya anda adalah seorang individu yang mempunyai tahap kesihatan yang baik dan tidak memiliki sejarah penyakit jantung, anda boleh makan  telur sebagai salah satu daripada diet sihat anda.

Sekiranya anda mempunyai tahap kolesterol yang tinggi, penyakit jantung dan
diabetes jenis 2
, anda perlu berbincang atau bertanya dengan doktor atau pakar pemakanan terlebih dahulu mengenai jumlah telur yang boleh anda ambil.

Anda mungkin akan dinasihatkan untuk tidak mengambil lebih daripada 1 atau 2 biji telur dalam seminggu. Anda juga akan disarankan untuk mengurangkan pengambilan makanan yang tinggi dengan kandungan lemak tepu, lemak trans dan kolesterol.

Kesimpulan

Sebagai kesimpulan, memakan sebiji telur dalam sehari merupakan salah satu daripada pelan pemakanan yang sihat kerana ia tidak memberikan kesan yang signifikan terhadap peningkatan risiko penyakit jantung bagi mereka yang dikategorikan sebagai individu sihat.

Jika anda telah mengambil sebiji telur rebus semasa memakan nasi lemak di pagi hari sebelum bekerja, cuba pula lauk lain pada waktu makan tengah hari dan makan malam. Ini hanya untuk memastikan agar anda kekal sihat dan tidak memperoleh kolesterol tambahan daripada pemakanan telur secara berlebihan.

Telur bukanlah mengandungi lemak semata-mata kerana kandungan utama bagi telur ialah protein. Oleh itu, anda tidak akan menjadi gemuk sekiranya anda kerap makan telur. Namun, setiap apa yang anda makan, ia perlulah diambil secara berpada-pada dan tidak berlebih-lebihan.

Baca juga:

Rahsia Langsing Che Puan Syamim: 9 Tahun Tak Sentuh Nasi – Ini Tip Efektif Turun Berat?

Berhenti Panaskan Nasi Di Rumah, KKM Cakap Ia Boleh Sebabkan Keracunan Makanan!

Sebelum Menasihati Orang Murung Untuk Bersenam, Baca Dulu Artikel Ini

Dalam Keadaan Kekurangan, Diskriminasi Berlaku Lebih Cepat – Kajian

Betul Ke Barli Lagi Baik Daripada Nasi?

Nasi Putih dan Jenis-jenis Nasi yang Lain


Boleh Ke Orang Pekak Mendengar Semula? Ini Jenis-Jenis Rawatan Yang Dapat Membantu

Masalah pendengaran seperti pekak, atau
kehilangan pendengaran
 merujuk kepada ketidakupayaan seseorang secara keseluruhan atau sebahagian untuk mendengar.

Sesetengah individu mungkin sememangnya dilahirkan pekak, manakala ada juga yang diakibatkan oleh kemalangan atau kecederaan hingga menyebabkan masalah pendengaran.

Namun begitu, pernah tak terlintas di fikiran anda sama ada mampukah mereka untuk mendengar semula suatu hari nanti?

Jika anda ingin tahu dengan lebih lanjut, teruskan membaca artikel ini okay!

Punca-punca masalah pendengaran

Beberapa penyakit atau kondisi yang boleh menyebabkan masalah pendengaran termasuk:

Cacar air

Sitomegalovirus

Beguk

Meningitis

Sickle cell disease

Sifilis

Penyakit Lyme

Diabetes, kerana kajian menunjukkan bahawa penghidap diabetes lebih cenderung mengalami gangguan pendengaran

Rawatan untuk tuberkulosis (TB), streptomisin, yang dipercayai merupakan faktor risiko utama

Hipotiroidisme

Arthritis

Kanser

Telinga dalam juga adalah tempat bagi beberapa tulang yang paling halus di dalam badan, dan kerosakan pada gegendang telinga atau bahagian tengah akan menyebabkan kehilangan pendengaran dan pekak dalam pelbagai cara.

Perbezaan antara kehilangan pendengaran dan pekak

Terdapat perbezaan antara
mereka yang pekak
 dan kehilangan pendengaran kerana mereka mempunyai tahap untuk mendengar yang berbeza.

Kehilangan pendengaran: Ini adalah keupayaan mendengar berkurangan berbanding mereka yang memiliki deria pendengaran normal

Pekak: Ini berlaku apabila seseorang tidak dapat memahami pertuturan melalui pendengaran, walaupun suara telah dikuatkan

Pekak secara total: Ini merujuk kepada tiada pendengaran secara total. Individu sebegini tidak akan dapat mengesan bunyi sama sekali.

Tahap masalah pendengaran dikategorikan dengan seberapa banyak kelantangan yang perlu ditetapkan sebelum mereka dapat mengesan sebarang bunyi.

Adakah individu pekak mampu pulih dan mendengar semula?

Jawapan ringkasnya adalah, tidak. Tidak ada penyembuhan bagi masalah pendengaran terutamanya pekak buat masa ini.

Selain itu, oleh sebab ada banyak punca dan jenis kehilangan pendengaran, para saintis sukar untuk mendapatkan satu jenis penyembuhan untuk merawat kesemua masalah tersebut.

Penyebab umum bagi kehilangan pendengaran adalah kerosakan pada saraf pendengaran, yang disebut sel rambut, yang tidak tumbuh semula atau dapat membaiki secara sendiri.

Saat ini, semua penelitian bagi penyembuhan gangguan pendengaran telah dilakukan pada haiwan kecil, seperti tikus dan burung, bukan dengan sel manusia.

Tambahan itu, perubahan berkaitan usia yang dialami telinga manusia juga memberikan cabaran kepada para penyelidik, kerana telinga terus berubah dan berkembang mengikut umur.

Satu lagi
penyebab kehilangan pendengaran
 yang ketara adalah gangguan genetik yang sukar dikesan ketika di dalam rahim.

Sebaik sahaja seseorang bayi dilahirkan dengan kehilangan pendengaran kongenital, ia sudah terlambat dan mustahil untuk disembuhkan.

Pun begitu, kehilangan pendengaran yang disebabkan oleh tulang yang rosak kadang-kadang dapat diatasi dengan campur tangan pembedahan.

Jenis-jenis rawatan

Malangnya, kehilangan pendengaran sensorineural tidak dapat diubati. Apabila sel-sel rambut di koklea rosak, ia tidak dapat diperbaiki.

Walau bagaimanapun, pelbagai kaedah dan strategi dapat membantu untuk meningkatkan kualiti hidup.

Alat bantuan pendengaran

Ini adalah alat yang boleh dipakai oleh individu yang memerlukan bantuan pendengaran.

Terdapat beberapa jenis alat bantu pendengaran dan ia hadir dalam berbagai-bagai ukuran, litar, dan daya kuasa.

Alat pendengaran mungkin tidak akan menyembuhkan masalah pekak tetapi ia boleh menguatkan suara yang masuk ke telinga sehingga pendengar dapat mendengar dengan lebih jelas.

Ahli audiologi akan mengambil kesan telinga untuk memastikan alat ini dapat dipasang dengan baik. Ia juga akan disesuaikan dengan keperluan pendengaran seseorang individu.

Contoh-contoh alat bantu pendengaran termasuklah:

#1
Behind the ear (BTE):

Ini terdiri daripada kubah yang disebut gegendang telinga dan
casing
, dengan sambungan yang menghubungkan satu dengan yang lain.

Sarung itu terletak di belakang telinga luar, dengan sambungan ke kubah yang berada di depan telinga.

Bunyi dari peranti disalurkan secara elektrik atau akustik kepada telinga.

Alat bantu dengar BTE cenderung untuk bertahan lebih lama daripada peranti lain, kerana komponen elektrik berada di luar telinga, yang bermaksud hanya sedikit potensi kerosakan berlaku akibat kelembapan dan tahi telinga.

Selain itu, peranti ini lebih popular pada kanak-kanak yang memerlukan alat yang kukuh dan senang digunakan.

#2
In the canal
 (ITC):

Alat ini akan memenuhi bahagian luar saluran telinga dan dapat dilihat. Sisipan telinga lembut, biasanya diperbuat daripada silikon, digunakan untuk meletakkan pembesar suara di dalam telinga.

Peranti ini sesuai dengan kebanyakan pesakit dan mempunyai kualiti bunyi yang lebih baik.

#3
Completely-in-canal (CIC):

Ia adalah alat bantu pendengaran yang kecil, tetapi tidak digalakkan untuk mereka yang mengalami
gangguan pendengaran teruk
.

#4
Bone conduction:

Alat ini membantu mereka yang mengalami masalah pendengaran konduktif, dan juga individu yang tidak dapat memakai alat bantu pendengaran jenis konvensional.

Bahagian alat yang bergetar dipegang melawan mastoid dengan
headbank
. Getaran bunyi akan melalui tulang mastoid, ke koklea.

Peranti ini boleh menjadi agak menyakitkan atau tidak selesa jika dipakai terlalu lama.

Rumusan

Walaupun mereka yang cacat pendengaran sejak lahir mungkin tidak akan dapat merasai nikmat deria ini, usahlah bersedih kerana kewujudan
bahasa isyarat masih boleh digunakan sebagai medium berkomunikasi.

Dengan dunia yang serba canggih sekarang, sudah banyak alat bantuan pendengaran terhasil, mana tahu pada masa akan datang para saintis dapat menghasilkan rawatan bagi mereka yang pekak secara total?


Kerap Buang Air Kecil, Pundi Kencing Terlalu Aktif- Orang Muda Pun Boleh Kena Tau!

Masalah buang air kecil ternyata bukanlah isu yang hanya dialami oleh warga tua. Untuk pengetahuan, orang-orang muda pun mempunyai risiko yang sama!

Berminat untuk tahu dengan lebih lanjut? Mari ikuti artikel ini!

Apa itu penyakit OAB?

OAB membawa maksud
overactive bladder
. Ia adalah sejenis penyakit berkaitan
pundi kencing yang terlalu aktif.

Kondisi ini akan mengakibatkan si penghidap kencing terlalu kerap, yang sudah tentu akan mengganggu ketenteraman kehidupan harian.

Dalam beberapa kes, ada penghidap OAB yang akan mengalami nokturia, terjaga beberapa kali daripada tidur pada waktu malam hanya untuk membuang air kecil.

Kondisi ini lebih kerap berlaku pada wanita dan orang berusia lebih daripada 40 tahun, menurut
National Institute on Aging.

Pun begitu, OAB masih berisiko untuk menimpa individu pada usia berapa pun.

Satu kajian yang diterbitkan oleh
Annals of Internal Medicine
 melaporkan, lebih daripada 10% wanita dalam kajian tersebut, yang rata-rata berusia dalam lingkungan 20-an, mengalami OAB!

Antara faktor-faktor terjadinya OAB boleh merangkumi:

Otot pundi kencing yang lemah

Kerosakan pada saraf yang mengawal kencing

Penyumbatan prostat yang membesar pada lelaki

Kerengsaan pada dinding pundi kencing

Penyakit OAB, apakah puncanya?

Sebenarnya, ada beberapa punca yang berjaya dikenal pasti menyebabkan masalah ini.

Antaranya adalah kesalahan penghantaran dan pembacaan isyarat daripada pundi kencing kepada otak.

Dalam erti kata lebih mudah, kondisi ini berlaku apabila otot pundi kencing menghantar isyarat terlalu awal kepada otak untuk membuang air kecil walaupun ia belum lagi penuh.

Selain itu, penyakit pundi kencing yang terlalu aktif ini juga
disebabkan oleh diet pemakanan yang kurang sesuai.

Apa yang harus anda fahami, bukan semua masalah buang air kecil merupakan OAB ya!

Sekiranya anda rasa anda menghidap OAB, adalah disarankan untuk berjumpa doktor bagi menolak kondisi-kondisi lain yang boleh disalah anggap sebagai OAB.

Antara kondisi lain yang boleh mempunyai gejala seakan masalah pundi kencing terlalu aktif ini termasuklah:

Jangkitan saluran kencing (UTI)
, termasuk jangkitan pada buah pinggang dan pundi kencing

Tekanan daripada prostat yang membesar

Kedua-dua keadaan di atas ini memerlukan rawatan. Teruskan pembacaan anda!

Berapa kali kekerapan ‘berkunjung’ ke tandas yang normal?

Jika hendak diikutkan, tidak ada jumlah berulang-alik ke bilik air yang normal setiap hari.

Hal ini mungkin menyukarkan anda untuk mengenal pasti simptom-simptom OAB.

Namun, menurut garis panduan umum, ‘mengunjungi’ tandas kurang daripada 10 kali sehari menunjukkan fungsi pundi kencing yang normal.

Jika masih keliru, pastikan untuk memerhatikan kekerapan anda membuang air kecil sama ada lebih banyak berbanding biasa atau jika anda ada mengalami ketidakselesaan.

Usia dan jantina, adakah ia mempengaruhi OAB?

Secara umumnya, OAB lebih kerap berlaku terhadap wanita berusia lebih daripada 40 tahun dek kerana
otot yang mengawal kencing semakin lemah
 dari masa ke masa.

Faktor-faktor yang menyumbang kepada otot yang lemah termasuk tekanan fizikal saat kehamilan dan bersalin.

Pun begitu, sebilangan individu mempunyai kecenderungan genetik terhadap OAB dan masalah seperti inkontinens urin, kadangkala berlaku disebabkan faktor keturunan.

Tambah lagi, bagi para lelaki yang menghidap OAB, mereka harus menjalani pemeriksaan prostat untuk menentukan sama ada saluran kencing tersekat atau sebaliknya.

Perlukah saya mengehadkan pengambilan air?

Pengambilan air harian yang mencukupi sememangnya penting dalam mengekalkan fungsi tubuh pada tahap optimum.

Tapi jangan minum terlalu banyak pula ya! Ini kerana ia bakal meningkatkan keperluan untuk kencing walaupun anda tidak menghidap OAB.

Persoalannya sekarang, adakah terdapat minuman tertentu yang perlu penghidap OAB elakkan?

Banyak individu mendapati
pengambilan alkohol menyebabkan iritasi
 kepada pundi dan meningkatkan rasa hendak kencing.

Bukan itu sahaja, pengambilan alkohol yang tinggi juga boleh mengakibatkan kehilangan kawalan otot pundi kencing!

Selain alkohol, kafein turut menyumbang terhadap kekerapan membuang air kecil dan boleh memburukkan lagi penyakit ini.

Disebabkan itu, pastikan untuk mengehadkan pengambilan alkohol dan kafein harian anda okey!

Cara-cara pengurusan masalah pundi kencing terlalu aktif

Bagi merawat masalah ini, doktor anda mungkin akan memberikan ubat untuk membantu mengawal otot pundi kencing.

Terdapat juga pilihan rawatan yang melibatkan pembedahan di mana tisu disambungkan dari satu sisi perut ke bahagian lain untuk menyokong pundi kencing.

Antara kaedah lain, anda boleh cuba mengurus, memperbaiki, dan mungkin mengawal OAB dengan beberapa strategi gaya hidup. Sebagai contoh:

Menguatkan otot pelvis
 dengan senaman

Mencatatkan kekerapan anda mengunjungi tandas di dalam diari. Ini dapat membantu dalam menentukan faktor mana yang menyebabkan atau menyakitkan OAB anda

Kurangkan pengambilan minuman beralkohol dan kafein setiap hari